Шавкат Мирзиёнинг навбатдаги масхарабозлик руҳидаги видеоселектор йиғилиши: Энди вилоят ва туман ҳокимлари ҳафтасига уч кун фақат тадбиркорлик билан шуғулланишармиш - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n08:25 - Шавкат Мирзиёнинг навбатдаги масхарабозлик руҳидаги видеоселектор йиғилиши: Энди вилоят ва туман ҳокимлари ҳафтасига уч кун фақат тадбиркорлик билан шуғулланишармиш\nЎзбекистондаги тожиклар режимининг қўғирчоқ оммавий ахборот воситалари ҳеч қандай таҳлилсиз хабар қилишича, Президент Шавкат Мирзиё кеча, 23 июль куни кичик бизнес ва тадбиркорликни янада ривожлантириш масалаларига бағишланган видеоселектор йиғилиши ўтказибди.\nШавкат Мирзиёнинг ўша видеоселектор йиғилишида айтган гапларининг, тўғрироғи, саводсиз талабаларга ўқиган лекциясининг асосий мазмуни қуйидагилардан иборат: “Мамлакат иқтисодиётини ривожлантириш энг муҳим масала. Аҳоли бандлиги ва фаровонлигини оширишда хусусий бизнес ва тадбиркорликни ҳар томонлама қўллаб-қувватлаш ва уларнинг муаммоларини тизимли ҳал этиш зарур. Энди вилоят ва туман ҳокимлари, тўрттала раҳбар ҳафтанинг душанба, сешанба, чоршанба кунлари фақат тадбиркорлик масалалари билан шуғулланади. Тадбиркорларнинг ер-суви, бошқа муаммоларини ҳал қилади. Катта-катта саноат корхоналарини қуриш учун вақт кетади. Одамларга эса ўзгаришлар бугун керак”.\nҲа, Шавкат Мирзиё ҳақ, одамлар бугуноқ катта ўзгаришлар бўлишини исташади. Аммо, бунга ҳокимларни ҳафтада 3 кун фақат тадбиркорлик масалалари билан шуғулланишга мажбурлаш йўли билан эришиб бўлмайди. “Бирлик” Халқ Ҳаракати Партияси ва унинг жарчиси бўлган “Ҳаракат” Агентлиги йиллардан бери айтиб келаётгандек, Ўзбекистонда ФУНДАМЕНТАЛ СИЁСИЙ ва ИҚТИСОДИЙ ИСЛОҲОТЛАР ўтказиш керак.\nФундаментал молиявий-иқтисодий ислоҳотларнинг марказида эса, ТЎЛА БОЗОР ИҚТИСОДИЁТИГА ЎТИШ, биринчи навбатда, катта бойлар, яъни инвесторлар синфи яратиш йўлига қўйилган тўсиқларни олиб ташлаш, “Тошкент” Фонд Биржасини ҳақиқий фондлар биржасига айлантириш каби ғоялар борлигини урғулаш ҳам муҳимдир. Чет эллик инвесторлардан фойда кам бўлади, чунки, улар авваламбор ўз фойдаларини ўйлайдилар. Ўзбекистон тўла бозор иқтисодиётига ўтса, ўзимизнинг инвесторлар синфи яратилади ва ўз инвесторларимиз ҳамма муаммоларни Шавкат Мирзиёнинг йиғилишларисиз ҳам ҳал қилаверадилар.\nЎта мураккаб ва қоришиқ бўлган фундаментал ислоҳотларни “Бирлик” каби ҳақиқий демократик партияларнинг иштирокисиз мавжуд режимнинг ўзи қилолмайди. Шундай экан, Президент Шавкат Мирзиё “Бирлик” Халқ Ҳаракати Партияси каби ҳақиқий сиёсий партияларни рўйхатга олиш йўлига қўйилган тўсиқларни олиб ташлаш устида ишлаши керак.


Қийноқлар тўхтади, вақтинчами?\n11 май 2021, Тошкент вақти: 18:46\nЖаслиқ қамоқхонасида сақланаётган 36 ёшли Суннатилла Эшмуҳаммедовнинг онаси 72 ёшли Насиба ая ўғлига нисбатан қийноқлар тўхталиши ва унинг озодликка чиқишига кўмаклашишни сўраб халқаро жамоатчиликка мурожаат қилганидан кейин маҳбусни қийнашлар тўхтатилди.\nБу ҳақда Насиба Эшмуҳаммедова яқинда ўғли билан кўришганидан сўнг фарзанди унга шуни маълум қилганини билдирди.\nОзодлик: Насиба опа, ўғлингиз Суннатиллани кўриб келдингизми?\nНасиба Эшмуҳаммедова: Ҳа, кўриб келдим.\nНасиба Эшмуҳаммедова: Ўтган куни келдим.\nОзодлик: Ëнида неча кун бўлдингиз?\nНасиба Эшмуҳаммедова: 2 сутка.\nОзодлик: Суннатилла билан гаплашдингиз. Нима дейди?\nНасиба Эшмуҳаммедова: “Озодлик”да эшиттириш берилгандан кейин яхши. 1,5 ойдан бери уриб қийнашаëтгани йўқ. Анча ўзгариш бўлиб қолди. Шунда ҳам яна аввалгидай бошлаб қолишмаса, деб хавотирланиб турибмиз, дейди.\nНасиба аянинг 36 ёшли ўғли Суннатилла бундан тўққиз йил аввал, 27 ёшида ҳибсга олинганди. Олий маълумотли Суннатилла Тошкент автомобил йўллари коллежида директор ўринбосари лавозимида фаолият кўрсатган. У 1999 йилнинг 16 февралида Тошкентда бўлган портлашлардан бир кун ўтиб ҳибсга олинган. Чирчиқ шаҳри жиноят ишлари судининг 1999 йил 18 августдаги қарорига кўра, С.Эшмуҳаммедов конституциявий тузумга тажовуз қилиш ва тақиқланган диний ташкилотга алоқадорликда айбланиб 14 йил муддатга озодликдан маҳрум қилинган.\nНасиба ая ҳозирда қамоқҳонадаги қийноқлар натижасида Суннатилланинг соғлиғи ёмонлашганини маълум қилди.\nНасиба Эшмуҳаммедова: 13 кун очлик эълон қилган пайтда буларнинг оғзига шлангда муздай овқат қуйишган. Ўшанда ичаклари шамоллаган бунинг.\nОзодлик: Ким қуйган?\nНасиба Эшмуҳаммедова: Қамоқхонадагилар. Шунақа қилиб бунинг ичи шамоллаган. Яна буйраги, умуртқа поғонаси оғрияпти. Қамоқхона бошлиғи буни чақириб: “Ҳеч қаерим оғримаяпти. Соппа-соғман, деб ëзиб бергин”, дебди. Ўғлим ëзиб бермайман, дебди. Шунинг учун булар даволамабди. Кейин буларнинг хонасида ОИТСга чалинган иккита маҳбус бор экан. Булар кир ювадиган тоғорада улар ҳам кир ювар экан.\nОзодлик: Буни сизга ўғлингиз айтиб бердими?\nНасиба Эшмуҳаммедова: Ҳа. Хоналарни, полларни, коридорларни тозаланглар, дебди. Юсуфхўжаев Акром, деган бола қилмайман деган. Кейин бу болани уриб, бурнини синдиришган. Намоз ўқитишмаëтган экан, лекин имо-ишора билан Аллоҳнинг буйруғини бажаряпмиз, дейди. Гоҳида умуман ўқитмай қўйишаркан.\nЎзбекистон мустақил ҳуқуқ ҳимоячилари ташаббус гуруҳи ҳибсхоналарда маҳбусларга турли қийноқлар мунтазам қўлланилаётгани, намоз ўқиган ёки Қуръон тиловат қилган маҳбуслар жазоланаётгани ҳақида хабар қилади.\nТашкилот раҳбари Суръат Икромовнинг айтишича, ҳар бир қамоқхонада контитуциявий тузумга тажовуз қилиш ва ноқонуний диний оқимларга аъзоликда айбланганларнинг алоҳида рўйхати бор ва уларга қийноқлар кўпроқ қўлланилади.\nЎзбекистон ҳисбхоналарининг собиқ маҳбуси, 71 ёшли Ёдгор Турлибеков қийноқларга шахсан гувоҳ бўлган.\n“Мен билан 1 ойгача бир камерада ётган Фурқат Саъдиев деган бола кўрган азобларидан ўлиб қолишига сал қолди. Ҳар куни уриб, судраб олиб келиб ташлаб кетишарди. Калтак еявериб унинг кўкармаган жойи қолмади. Қўли кишанланган. Уни кўтариб ерга уришганида жигарлари эзилиб кетади. Қўл билан эса у ўзини ҳимоя қила олмайди. Арматурани куйдириб, оëқларига босишди. У боланинг тирноқларини юлиб олишган”,- дея эслайди собиқ маҳбус.


Брифинг 05.04.2020 14:12\nДОЛЗАРБ САВОЛЛАРГА ТЕЗКОР ЖАВОБЛАР\nҚуйида брифинг давомида муҳим саволларга қайтарилган жавоблар тақдим этилади.\n❓Вирус ҳавода, аниқроғи, лифт ёки кўп хонадонли уйларнинг зиналарида қанча вақт сақланиб қолади?\n❗Бу саволга аниқ жавоб йўқ. Бироқ агар кимдир лифтда акса урса ва сиз шу пайт лифтга кирсангиз, ўша ҳаводан нафас оласиз. Вирус зарралари оғирлиги сабаб ҳавода узоқ қолмайди — бор-йўғи бир неча дақиқа. Лекин жиҳозларнинг юзаларида, айниқса металл буюмларда вирус СОАТЛАБ сақланиши мумкин, баъзан 10 соат ҳам.\nЭътибор қаратинг — эшик тутқичи, лифт тугмасида вирус бўлиши мумкин. Лифт тугмаларини тирсак ёки мушт билан босиш мумкин. Агар бармоғингизда боссангиз, вирус қўлингизга ўтса, Сиз кўз, бурун ёки оғизга тегизиш билан вирусни юқтирасиз.\nШунинг учун эшик тутқичини ушлаган, лифт тугмасини босган бўлсангиз, уйга киришингиз билан қўлингизни 20 сония совунлаб ювишингиз шарт.\n❓Ҳаво ҳарорати 40 даража иссиқ бўлганда коронавирус атмосфера ҳавосида нобуд бўлиши ростми?\n❗Афсуски, йўқ. Сингапур университетининг medRxiv порталидаги маълумотларга кўра, вируснинг сезувчанлик хусусияти аниқ белгиланган, яъни у цельсий шкаласи бўйича 70 даражага тенглаштирилган. Таъкидлаш лозимки, коронавируснинг турли юзаларда яшвчанлиги турлича: масалан, қоғозда 3 соат, кийимда 2 кун, шиша юзасида 4 кун, пластикда 7 кун сақланиб қолади. Шунинг учун ҳам дезинфекция қилиш ўта муҳим.\n❓Фарзандим Тошкент шаҳрида туғилди. Туғруқхонадан чиқадиган пайтимда карантин сабаб вилоятлараро йўллар ёпилди. Мен бошқа вилоятликман, туғруқ жараёнида қийинчиликлар бўлганли сабаб ёлғиз қийналяпман. Уйга қандай етиб олсам бўлади?\n❗Республика махсус комиссиясининг инфекция тарқалиши олдини олиш мақсадида коронавирусга қарши курашиш бўйича қарорига кўра карантин вақтида шахсий автомобилда ҳаракатланиш тақиқланади. Бунинг учун сиз Давлат хизматлари марказига махсус рухсатнома олиш учун мурожаат қилишингиз зарур.\n❓Барча йирик супермаркет ва бозорларда тана ҳароратини ўлчаш ва инфекция ташувчиларини аниқлаш учун тепловизор қўйса бўладими?\n❗Республика махсус комиссиясининг қарорига кўра, 6 апрелдан эътиборан деҳқон бозорлари ва супермаркетларда ҲАР БИР ФУҚАРОНИНГ тана ҳарорати ўлчанади. Агар ҳарорат 37 даража ва ундан юқори бўлса, унинг объектга кириши ТАҚИҚЛАНАДИ. Бу фуқароларга шошилинч равишда тез ёрдам хизматига мурожаат қилиш тавсия этилади.\n❓Мен шифокор-психиатрман. Тошкент шаҳрида яшайман, лекин Сирдарёдаги "Мурувват уйи"да ишлайман. Карантин сабаб мен 1 ҳафта узлуксиз кечаю-кундуз шифохонада ишладим ва маъмурият билан келишувга кўра 1 ҳафта уйда бўлдим. Сўнгра яна шифохонага қайтганимда ходимлар СЭС чақиришди ва мени мажбурий тарзда, текширувларсиз ва COVID-19 га тест синовларисиз уйга, карантинга жўнатишди. СЭС ва маъмурият ходимларининг бу ҳаракатлари қонунийми?\n❗Коронавирус карантини муддати 14 кунлик изоляциядан сўнг, касаллик аломатлари бўлмаганда ва изоляциянинг 10-кунида олинган лаборатория текширувлари манфий натижаси аниқланганда тугайди. Лаборатория текшируви натижалари бўйича яшаш жойи амбулатория поликлиникаси томонидан маълумотнома берилади. Уй карантини даврида ойлик маош сақланиб қолади.


28 феврал 2021, Тошкент вақти: 12:53\nАҚШ президенти Дональд Трампнинг катта сиёсий маслаҳатчиси Стивен Миллер муҳожирларга оид президент фармони юзасидан АҚШдаги қатор ахборот воситалари саволларига жавоб берди. Якшанба оқшом CBS, ABC ва Fox News телевидениеларига берган интервьюлари чоғида Миллер Дональд Трамп 27 январь куни имзолаган фармон юзасидан АҚШ судларига чиқарилган ҳукмлар масаласига тўхталди.\nСтивен Миллерга кўра, президент маъмурияти асосий эътиборни АҚШ хавфсизлигига қаратмоқда.\n“Ўйлайманки, бу ерда муҳими мана будир: ўтган йили (2016 йилда) 80 миллион одам аэропорт, денгиз ҳамда қуруқлик орқали АҚШга саёҳат қилди. Биз мустақил давлат сифатида ўз хавфсизлигимизни, ҳаётимиз даражаси ҳамда иқтисодий ва молиявий фаровонлигимизни таъминлаш учун зарурий чекловларни қўллаш ҳуқуқига эгамиз. Қисқаси, Сиэтлдаги округ судьяси АҚШ учун иммиграция сиёситини белгилаб бера олмайди, Қўшма Штатлар президенти суриялик қочқинларни мамлакатга киритмаслигига тўсқинлик қила олмайди”, деди Стивен Миллер АҚШ матбуотига берган интервьюсида.\nЯъни Миллерга кўра, Сиэтлдаги округ суди судьяси ўз шахсий қарашларига таяниб, Қўшма Штатлар президентини қонунларни ўзгартиришга мажбурлай олмайди.\nБироқ, Оқ уй мулозими Сиэтл округ суди судясининг қарори юқори иснстация суди томонидан тасдиқлангани ва ўз кучида қолдирилгани ҳақида тўхталмади, балки яна бир бор хориждан келаётган муҳожирларни эҳтимолий жиноятчи сифатида кўриб, уларни чиқариб юбориш АҚШ хавфсизлиги учун муҳим, дея таъкидлади.\n“Қўшма Штатлар қонунларига бўйсунамиз. Уларга риоя қилар эканмиз, жиноий тарихга эга шахсларни бу мамлакатдан чиқаришга алоҳида эътибор қаратамиз. Агар биз 10 нафар хорижий жиноятчини чиқариб юборсак ва бунинг натижасида икки, уч ёки тўрт америкалик ҳаётини сақлаб қолсак, бу ажойиб бўлади”, деди Миллер.\nШунингдек, тақиқланган 7 давлат фуқаролари томонидан содир этилган террорчилик ҳаракатига оид фактлар йўқлиги ҳақидаги саволларга жавобан Миллер, аслида АҚШга киргач, террорчилик қилишга уринган ёки бунга ҳозирлик кўрган хорижликлар ҳақида кўплаб мисол келтира олишини айтди, аммо яна бирорта ҳам мисол келтирмади.\n“Мен сизга мамлакатимизга киритилганидан кейин даҳшатли террор ҳужумларини амалга оширган ёки шундай қилмоқчи бўлган шахслар ҳақида сон-саноқсиз, батафсил мисол келтира оламан. Терроризмда ёки терроризмга алоқадор ҳаракатларда айбланган шахсларнинг кўпчилиги ушбу мамлакатлардан (яъни, 27 январь куни президент имзолаган фармонда тилга олинган давлатлардан) келган”, деди АҚШ президенти маслаҳатчиси.\nВаҳоланки, 7 давлат фуқароларининг АҚШга киришини тақиқловчи фармон чиққанидан буён бу масалани ўрганаётган америка матбуоти ва ҳуқуқни ҳимоя қилувчи ташкилотлар, жамоатчилик фаоллари айнан шу давлат фуқаролари террорчилик ҳаракати содир этганига оид факт топилмаганини айтиб келмоқдалар.\nБуни изоҳсиз қолдирган Стивен Миллер, аксинча, матбуотни АҚШ президентига овоз берган 300 миллионлик аҳолиси танловини инобатга олишга чақирди.\n“Сайланмаган судья бутун Америка Қўшма Штатларининг иммиграция қонунларини ва сиёсатини ўзгартириш ҳуқуқига эга эмас. Президент бундай қила олади. Бу масала 300 миллион АҚШ фуқароси олдига ташланди. Улар мамлакатимиз Франция, Германия ҳамда Бельгиянинг айрим ҳудудларидагидек доимий радикализм ичида қолмаслиги ёки терроризм ҳаётимизнинг оддий аспектига айланмаслиги учун ноябрь ойида ўз сайлов қоғозлари билан янги, кучли назорат чораларни жорий қилинишини қўллаб овоз бердилар”, деди АҚШ президенти Дональд Трампнинг катта сиёсий маслаҳатчиси Стивен Миллер.\nМиллерга кўра, тез орада Доналд Трамп маъмурияти муҳожирларнинг АҚШга кириши тартибига оид яна бир фармонни эълон қилади, аммо у янги ҳужжат мазмуни борасида бирор маълумот бермади.


17-18 август кунлари мамлакатимизда умумхалқ хайрия ҳашари ўтказилади - AmuNews.uz - энг сўнгги янгиликлар\nЎзбекистон Pеспубликаси Вазирлар Маҳкамасининг фармойишига асосан 2019 йилнинг 15-30 август кунлари мамлакатимизнинг барча ҳудудларида ободонлаштириш ва тозалик ойлиги деб эълон қилинди. Бу ҳақда Адлия вазирлигининг Телеграмдаги "Ҳуқуқий ахборот" канали хабар бермоқда. Шунингдек, фармойиш билан 17-18 август кунлари умумхалқ хайрия ҳашарини ўтказиш белгиланди.\nУмумхалқ хайрия ҳашари ободонлаштириш ва тозалик ойлиги доирасида ва Мустақиллик байрамига тайёргарлик арафасида ташкил этилади. Ҳашар доирасида уйлар атрофидаги ҳудуд, кўчалар, бозорлар, хиёбонлар ва истироҳат боғлари тартибга солинади. Ободонлаштириш ва кўкаламзорлаштириш бўйича чора-тадбирлар доирасида дарахтларни оқлаш ва уларга шакл бериш, маҳалла ва тураржойлардаги ариқларни тозалаш, зиёрат ва қабристонлар ҳамда уларнинг атрофидаги ҳудудларни тартибга келтириш кабилар амалга оширилади.\nБайрам арафасида ободонлаштириш ишлари бўйича кўргазмалар ташкил этилиб, қатор маданий ва маиший иншоотлар, янги савдо ва хизмат кўрсатиш объектлари фойдаланишга топширилади.\nҲурматли юртдошлар! Энг улуғ, энг азиз байрамимизни муносиб кутиб олиш ва ўзимиз яшаётган овул ёки маҳалла, ўзимиз меҳнат қилаётган муассаса, корхона ва ташкилот биноси, хонадонимиз ва кўчамиз тозалини ҳамда озодалигини таъминлаш мақсадида ҳашарда фаол қатнашайлик!


Болалар омбудсмани: “Ақли заиф болани тиз чўктириб, таҳқирлаган ўсмирларга берилган жазо мени ҳайрон қолдирди” | Qalampir.uz\nЖамият\t22 Май 16:01 17306\nОлий Мажлисининг Инсон ҳуқуқлари бўйича вакили(омбудсман)ўринбосарини – Бола ҳуқуқлари бўйича вакили Алия Юнусова ақли заиф болани тиз чўктириб, уни таҳқирлаган икки нафар ўсмирга берилган жазони адолатли эмас деб ҳисобламоқда. Бу ҳақда ЎзА хабар берди.\nАлия Юнусованинг таъкидлашича, мазкур ҳолатда ўсмирларнинг асосий айби четда қолиб, қўпол қилмиш карантин билан хаспўшланган.\n“Ақли заиф болани тиз чўктириб, уни таҳқирлаган икки нафар ўсмирга берилган жазо мени ҳайрон қолдирди. Бундай ҳолатларда аслида жазо инсоннинг шаъни ва қадр-қимматини таҳқирлаганлиги учун белгиланиши керак. Мазкур вазиятда эса қонунбузарлик қилган ўсмирларнинг асосий қилмиши бир четда қолиб, улар Маъмурий жавобгарлик тўғрисидаги кодекснинг 54-моддаси (Эпидемияларга қарши кураш қоидаларини бузиш) ва 183-моддаси (Майда безорилик) билан жазоланган. Бошқача айтганда, қўпол қилмиш карантин билан хаспўшланган. Ваҳоланки, бунга йўл қўйиш мумкин эмас. Қилмиш учун етарли жазо берилмаслиги ушбу ҳолатларнинг кўпайишига олиб келади\nБир қарашда бизда бола ҳуқуқлари ҳимояси билан боғлиқ муносабатлар тўлақонли тартибга солингандек. Аммо инсон ҳуқуқлари, айниқса, бола ҳуқуқлари соҳаси шундай тизимки, давр ва вақт ўтган сари янги-янги ўзгаришлар, қўшимчалар киритилмаса, ҳуқуқни рўёбга чиқаришда муаммолар юзага келаверади.\n“Бола ҳуқуқларининг кафолатлари тўғрисида”ги қонунда боланинг камситилишига йўл қўймаслик, боланинг шаъни ва қадр-қимматини ҳимоя қилиш каби чоралар белгиланган. Шу билан бирга, давлат боланинг барча шакллардаги камситишлардан ҳимоя қилинишини таъминлаш учун зарур чораларни кўриши шарт. Шу нуқтаи назардан бола ҳуқуқларини таъминлаш чораларини кучайтириш билан бирга, бу ҳуқуқларни болаларга, ота-оналарга ҳам чуқурроқ тушунтириш зарурати бор”, дейди Алия Юнусова.\nАввалроқ, икки ўсмир ақли заиф тенгдошини таҳқирлаётгани акс этган видео тарқалганди. Тошкент шаҳар ИИББ ҳолатга муносабат билдириб, суд ўсмирларни Ўзбекистон Республикаси Маъмурий жавобгарлик тўғрисидаги кодексининг 54 моддаси (“Эпидемияларга қарши кураш қоидаларини бузиш”) ва 183 моддасида (“Майда безорилик”) назарда тутилган ҳуқуқбузарликларни содир этганликда айбдор деб топиб, уларнинг ҳар бирларига 1 115 000 сўмдан жарима солган.\n29 Май 17:40 61493\n28 Май 21:12 48785\n29 Май 09:48 42136\n29 Май 21:45 40912\n28 Май 08:06 29518


ХОРАЗМНИНГ БОШ БАЛИҚЧИСИ: “Қадим касб энди саноат даражасига етди!”\nГлавная / Иқтисод / ХОРАЗМНИНГ БОШ БАЛИҚЧИСИ: “Қадим касб энди саноат даражасига етди!”\nУч ой қовуним, уч ой совуним, уч ой қовоғим, уч ой чавоғим”. Воҳада бу матал беҳуда тўқилмаган, балки аждодларимизнинг тирикчилиги манбаини анг-латади. Яъниким, қадим боболаримиз йилнинг уч ойини мазали қовун, уч ойида – қаҳратон қишида ёз неъматлари қолдиғини еб, яна уч ойини қовоқни насиба қилиб тирикчилик ўтказганлар. Амударёдек саркаш дарё пешоналарига ёзилган бандалар уч ой чавоқ, яъни балиқни насиба қилишлари табиий бир ҳол эди.\nКекса авлод вакиллари яхши эслайдилар, ўтган асрнинг эллик ва олтмишинчи йилларида ҳам воҳа шаҳарларида ошхоналар деярли йўқ, аммо ҳар қадамда балиқхоналар учрарди.\nЎша замонларда ва ҳозирда ҳам тўйу бошқа тантана тадбирларида дастурхонга биринчи таом сифатида қову-рилган балиқ тортилиши анъанага айланган.\nАмударёнинг лойқа сувлари тубида улкан лаққалар сузиб юришгани, бундайроқ кемаларни домига тортиб кетишгани, қирғоққа сув ичишга келган сигирларни думи билан уриб, насибасига айлантиргани ҳақдаги тилдан тилга ўтиб келаётган ҳикоялар ҳам афсона эмас аслида.\nБир нарсани эътироф этиш керак – ислоҳотларнинг янги босқичида балиқчилик вилоятда саноат даражасига етди.\nБу энди бизнинг эмас, бутун умрини шу ишга бағишлаган инсон - том маънода “Воҳа бош балиқчиси” мақомини олган хивалик Отабой ҳожи Оллабергановнинг эътирофи. Соҳа вакили тан олган ҳақиқат шу.\nОтабой оға бундан чорак аср илгари балиқчиликка ихтисослашган илк фермер хўжалиги тузган инсон. Отаси номига қўйилган “Болтабой оқсоқол” фермер хўжалиги ўша вақтда кустар бир усулда фаолият юритарди. Илкидаги табиий кўл ҳавзаларида балиқ боқилар, ҳарна овга илингани савдога чиқариларди. Балиқ-лар учун махсус ем эса саноат корхоналаридан сотиб олинар, бу емишлар таркиби қанчалик балиқ ривожи ва гўшти мазали бўлишига таъсир қилиши ҳеч кимни қизиқтирмасди.\n“Хоразм балиқхона агро” масъулияти чекланган жамият ихтиёрида ем ҳамда балиқ уни тайёрлаш корхоналари бор. Бу корхоналарда тайёрланаётган юқори калорияли озуқалардан бошқа балиқчилик фермерлари баҳраманд бўлишмоқда.\nФақат бугина эмас!\nБу ҳақда яхшиси Отабой оғадан эшитсак:\n“Уч йил олдин Президентимиз Хоразмга ташрифлари доирасида вилоятда балиқчилик тармоғи ривожи билан қизиқдилар. Бизнинг\nбалиқчилик фермер хўжали-гимизга ташрифларидан мақ-садлари соҳани саноат даражасига кўтариш бўлганлигини кейинги амалиётга айлантирилган лойиҳалардан билдим. 1.5 миллион АҚШ доллари миқдоридаги имтиёзли кредит олиб, қисқа фурсатда консерва заводи қуриб, ишга туширдик. Соатига 2 тонна балиқни қайта ишлаб консерва қиладиган бу заводимиз воҳада тўнғич корхонадир. Консерва заводимизда йигирма нафар киши ишлайди. Маҳсулотларимизни респуб-ликамиздаги истеъмолчилардан ташқари қўшни Туркманистонга ҳам экспорт қиламиз. Яна Афғонистон Ислом Респуб-ликасига ҳам экспорт қилиш режалаштирилган”.\nОтабой ҳожи Оллаберганов раҳбар бўлган “Хоразм балиқхона агро” МЧЖ ҳамда ўғиллари бош бўлган “Болтабой оқсоқол” ихтисослашган фермер хўжаликлари ихтиёрида 100 гектар табиий ва 125 гектар сунъий кўл ҳавзалари мавжуд. 150 нафар киши ишлайдиган, қирқдан ортиқ техникага эга, ҳўрандаларга хизмат кўрсатаётган “Ота харрот” балиқхонаси ҳамда ҳорижлик сайёҳларга мўлжал-ланган - воҳада экотуризм йўналишига киритилган замонавий балиқхоналар мажмуаси – қисқа муддатда – сўнгги уч йилда илгариги аграр тармоқнинг чинакам саноат даражасига етганининг бир кўриниши.\n“Президентимиз ташаббуслари билан Веътнамда бўлиб, у ерда лаққа балиқ етиштириш технологиялари билан яқиндан танишдик, - деб гурунг беради таниқли балиқчи. – Веътнам тажрибаси асосида балиқ етиштириш учун у ердан лаққа балиқлар чақовларини келтиргандик. Шулардан икки тури воҳа суви ва табиатига мослиги аниқланди. Бу маҳаллийлашган лаққалар ҳосилини ҳам яқин даврда истеъмолчиларга етказиб берамиз”.\nҲозирда Латвия Респуб-ликасидаги соҳа мутасаддилари билан осетра балиғи етиштириш ва ундан балиқ увилдириғи олиш, уни саноат даражасида ишлаб чиқариб, ҳорижга ҳам экспорт қилишга мўлжалланган янги лойиҳа устида ишлар кетаяпти. Қиймати 10 миллион АҚШ долларига тенг бу янги лойиҳа айнан Президентимиз ташаббуслари билан республикамизда амали-ётга айлантирилаёган 31 лойиҳанинг бирисидир.\n...Машҳур балиқчининг яқин келажакка мўлжал-ланган, воҳада тармоқни юксак поғоналарга кўтарадиган режалари борасида суҳбат-лашаётиб, беихтиёр одатий саволни берамиз:\n- Қанча балиқ ва балиқ маҳсулотлари ишлаб чиқа-рилаяпти?\nОтабой оға камтарлик билан биргина рақамни тилга оладилар:\n- Ўтган йили икки минг тонна балиқ етиштирдик!\nЯқинда ўқиганим: расмий статистикада Хоразм вилояти балиқ етиштириш бўйича давлатимизда энг илғор экан. Ўтган олти ойда воҳада 5607 тонна балиқ етиштирилган.\nҲозирда вилоятда балиқчи-ликка ихтисослашган фермер хўжаликлари сони уч рақамларида юритилади. Демак... машҳур балиқчи етиштираётган балиқ миқдори соҳада ўз тарозига эга. Тақрибан бу кўрсаткич бугун воҳада етиштирилаётган ҳар олти балиқнинг бирисига тенг деганидир.\nБу энди чинакамига кескин ўсишдир!\nБошқалар учун ибрат мактабидир!\nБу саноатлашган, энг замонавий технологияларга асосланган ишлаб чиқаришдир.\nМахсус "Хива тонги" учун.


“Мақсадни англаб етиш” - Favvora | билим чашмасидан отилган фаввора\n2016-05-04 1722 Ko'rilgan Авлодлар қайғуси 2\nЯшаётган хаётдан мақсад нима? Уни қандай тасаввур этиш лозим? Бу борада хаёт ичида яшаётган миллиардлаган инсоннинг ўйи, мақсади турличадир. Ягона уммат бўлмиш, уммати Мухаммад саллоллоҳу алайҳи васалламнинг ҳаётдаги мақсади – Аллоҳ ато этган имкониятдан фойдаланган ҳолда имтихон синовдан муваффақиятли ўтишдир. “(У Аллоҳ) сизларнинг қайсиларингиз чиройлироқ-яхшироқ амал қилувчи эканлигингизни имтиҳон қилиш учун ўлим ва ҳаётни яратган Зотдир. У Қудратли ва Мағфиратлидир”. (Мулк; 2-оят мазмуни)\nХаётда яшаб, бирор бир иш, вазифа адо этишдан аввал, бу ҳаёт хақиқатини, нима учун берилганини идрок эта билиш зарур. Бир нарса устида мақсад бўлмаслиги, уни теран тушунмасликка олиб боради. Теран тушунилмаган нарса эса уқувсизлик ва эътиборсизлик билан қарши олинади. Ёки мақсад хато англашилса ҳам амал пароканда бўлади, иш янглишишлар устига қурилади.\nХаётни Аллоҳ ато этди, ундаги мақсадни ҳам инсонга Аллохнинг ўзигина белгилашга хакли, ўшанга монанд хаёт қилмоқ керак, деган ўлчов, энг тўғри ўлчовдир. Хаёт ато этилгани, ундаги яшаш мақсади яхши амал ила имтиҳондан ўтмоқ эканлиги аён бўлар экан – уша синовдан муваффакиятли утиш учун тиришмок зарур.


Соқов қуллар, ёҳуд қуроллар остида пахта терими - Фарғона.Ру ахборот агентлиги\n23:07 msk, 22 Сентябрь 2020\n03.09.2012 16:48 msk\nМаксим Бейлис, Тошкент\n“Ҳамма пахтада!” Фото © “Фарғона”\nЎзбекистон далаларидаги ўсмирлар. 2010 йил сентябрь. Елена Урлаева фотоси\nЎзбекистонда пахта терими – мажбурий меҳнат. Мажбур қилинаётганлар ўз ишчи ўринларини йўқотишдан, талабалар эса ўқишдан ҳайдалишдан қўрқадилар. Бундан ташқари, уларни далаларида милиция ва ҳатто автоматлар билан қуролланган спецназ жангчилари назорат қилиб туради. Шаҳарликларни пахта теримига олиб чиқиш жараёнига ҳуқуқ-тартибот органларининг жалб этилиши расмийларнинг одамлар норозилигидан қўрқув аломати эмас. Бу - мамлакатни бошқараётган тўда ўзининг нақадар суллоҳ бўлиб кетганини, на Худодан ва на бандасидан қўрқмаслигини намойиш этиш истаги, холос. Шаҳарликларку майли, уларнинг ўртача иш ҳақи сақланиб қолади, аммо вилоятлардан Тошкентга келган мардикорлар қўлга тушсалар, уларнинг қулдан ҳеч қандай фарқи бўлмайди.\n“Фарғона” ахборот агентлиги


Ашхабодда Бердимуҳамедовнинг “Ўғри” ва “Гумдон бўл” ёзувли портретлари пайдо бўлди\n26.06.20 10:05\tmsk\nБердимухамедовга қарши варақа жамоат транспортида . Тurkmen.news сайти фотосурати\nАшхабодда ва Туркманистоннинг бошқа шаҳарларида ҳукуматга қарши варақа ва республика президенти Гурбангули Бердимухамедовнинг фотосуратлари остида “Güm bol!” (“Гумдон бўл!”) ва “Ogry” (“Ўғри”) ёзувлари туширилган плакатлар пайдо бўлди, дея хабар беради Turkmen.News.\nФаоллар варақаларни жамоат транспортларида, турар жой биноларининг подъездларида микрорайонлар ҳовлиларида қолдирмоқдалар. Фаоллардан бири интервьюда айтишича, уни бундай қилишга хорижий мамлакатларда – АҚШ, Туркия ва Шимолий Кипрда ўтаётган норозилик акциялари илҳомлантирган.\nАввалига, Ашхободда “Ҳарамдағга ўлим” тилаклари билдирилган пуллар тарқатилаётганда у Бердлимуҳамедовга қарши шиорлар чизиш ишларида қатнашган ва шундан кейин плакатларни тарқатиш билан шуғуллана бошлаган. “Бу ерда (Ашхабодда) ҳам одамлар ўзларини эркин ҳис этишмоқда, илгариги қўрқувлар йўқ, одамларнинг сабр косаси тўлиб бўлган. Одамлар муаммолар ҳақида баландроқ овозда гапирадиган бўлиб қолдилар, турли даражадаги мансабдорлар билан эса халқ анча талабчанлик билан гаплашадиган бўлиб қолди”, — дейди варақа тарқатувчи фаол.\nУ ўзининг ҳаракатлари нечоғли хатарли эканини тушунади, “бироқ бу режимга сабр қилишга тоқат қолмади ва четда лоқайд бўлиб туришга бошқа имконият йўқ”лигини қўшиб қўйди. “Лебапда содир бўлган табиий офатдан сўнг кўпчиликнинг кўзи очилгандек бўлди. Негаки табиий офатнинг бир чети ашхабодликларга ҳам тегиб ўтди: кимнингдир қария ота-оналари у ерда жабрланган ёки бўлмаса, қариндошлари, айрим одамларнинг собиқ қўшнилари ёки танишлари. Ва ҳаммалари кўриб турибди, расмийлар одамларга туфуриб қўйган, ҳеч ким уларга ёрдам беришни хаёлига ҳам келтирмаяпти”, — дея тушунтиради Ашхабодда яшайдиган одам ҳукуматнинг апрель ойи охирида кучли бўронни бошидан кечирган Лебап ва Мари вилояти аҳолисига ёрдам бера олмаслигини назарда тутиб.\nОдамлар орасида норозилик кайфиятининг ўсиб бораётганига, туркманларнинг ўзларини эркини ҳис этаётганларига, шунингдек, Мари вилояти Байрамали шаҳрида содир бўлган ҳодиса ҳам ёрқин далил бўлиши мумкин. У ерда навбатда туриб ўсимлик ёғи тақчиллигидан ўз норозилигини изҳор этган ҳамда порахўр полициячиларни сўккан пенсионерни ҳуқуқни муҳофаза қилиш органлари қўлга олмоқчи бўлганида, навбатда турган одамлар уни қутқариб қолишга ҳаракат қилдилар.\nХорижда ўрнашиб олган Туркманистоннинг Демократик танлови дея аталувчи янги мухолифатдаги ҳаракат мамлакат ичкарисида норозилик акцияларини уюштириш режаларини эълон қилди.\nЖиззах ҳокимияти карантинга ёпилди\nФарғона вилояти Боткенга ҳимоя кийимлари ва тиббий ускуналар ёрдамини кўрсатди\nЎзбекистон бир кунда коронавирусга чалинган одамларни аниқлаш борасидаги рекордини янгилади\nЛокдаундан сўнг ўзбекистонликлар банкларга 85 фоиз кўпроқ нақд пул олиб кела бошладилар\nТошкентликлар милиция ходимларининг савдогарлар билан кечги жанжалларидан шикоят қиладилар


КЕЧИРИМЛИЛИК – МЎМИНГА ХОС — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nБарчамизга яхши маълумки, инсон зотига Аллоҳ таоло томонидан ато этилган улуғ сифат ва фазилатлардан бири – бу кечиримли бўлишдир. Аллоҳ таоло инсонларнинг ташқи кўринишини гўзал ва ҳушбичим қилиб яратган. Агар инсон сийрати ва ички дунёсини ҳам чиройли қилса, шунда у инсон мукаммаллик даражасига етиши мумкин.Аллоҳ таоло Қуръони каримнинг бир қанча ояти карималарида бандаларини бир-бирларининг хато камчиликлари ва айб-нуқсонларини кечиришга буюрган. Жумладан:\n“Агар сизлар афв этсангиз, койимасангиз ва кечирсангиз, у ҳолда, албатта, Аллоҳ (ҳам сизларга нисбатан) мағфиратли ва раҳмлидир” (Тағобун сураси 14-оят).\n“Расулуллоҳ саллаллоҳу алайҳи васаллам фаҳш ишларни қилувчи, фаҳш сўзларни сўзловчи ва бозорларда бақир-чақир қилиб юрувчи инсон эмасдилар. Ёмонликка ёмонлик билан жавоб қайтармас эдилар, балки афв этиб, кечириб юборар эдилар” (Имом Термизий ва Имом Аҳмад ривоятлари).\nКиши ғазабини ютиб, биродарини кечирса, унга жаннатда ҳури ийнлар ваъда қилинган.Бу ҳақда Пайғамбаримиз саллаллоҳу алайҳи васаллам шундай деганлар:\n“Кимки қодир бўла туриб, ғазабини ютса, Аллоҳ таоло Қиёмат куни уни чақириб, бутун халойиқ олдида шаҳло кўзли ҳурлардан хоҳлаганича олишга ихтиёр беради” (Имом Термизий ва Имом Абу Довуд ривоятлари).\nКечиримли бўлиш улкан савоб ва жаннатга кириш учун сабабдир.\nБу ҳақда Пайғамбаримиз саллаллоҳу алайҳи васаллам шундай деганлар:\nМаълумки, Уҳуд жангида Пайғамбаримиз саллаллоҳу алайҳи васалламнинг олд тишлари синиб, юзлари қонга беланди, бу ҳолат асҳобларига жуда оғир ботди. Ҳатто айримлари: “Уларни дуойи бад қилсангиз-чи?” дейишгача борди.\nШунда У Зот: “Мени Аллоҳ таоло лаънатловчи ва таъна қилувчи қилиб юбормади, балки яхшиликка чақирувчи ва оламларга раҳмат қилиб юборган. Эй Аллоҳ! Уларни тўғри йўлга бошла, албатта улар билмайдилар”, – дедилар (Имом Байҳақий ривояти).


ДОРИЛОМОН ДАМЛАР ГЎЗАЛЛИГИ » Past Darg'om haqiqati\nБош Сахифа » Жамият ва ҳаёт » ДОРИЛОМОН ДАМЛАР ГЎЗАЛЛИГИ\nМуаллиф: Admin дан 29-12-2017, 11:21, курилди: 32\nДОРИЛОМОН ДАМЛАР ГЎЗАЛЛИГИ барчага насиб этсин\nСоғинган юракларга илиқлик, кўнгилларга кўтаринкилик бахш этиб янги йил эшик қоқмоқда. Айни пайтда туманимиздаги барча корхона ва ташкилотлар, таълим даргоҳлари, давлат муассасалари, маҳалла ва гўзарларда бу қутлуғ айё қаршиланмоқда. Янги йилни аъло кайфият билан кутиб олиш мақсадида туман марказининг икки асосий қисми - Жума "Ёшлар боғи" ҳамда Гўзалкент анфитеатрида улуғ тантана рамзи, даракчиси сифатида "Янги йил арчаси" ўрнатилди. Албатта, эзгулик, яхшиликка талпинган диллар байрам кунлари арча атрофида бир-бирларига яхши ният, тилакларини изҳор этишади. Куй-қўшиқлар жарангига ҳамоҳанг ҳолда тирикликнинг иноятли дамларини шукроналик билан кутиб олишади.\nДарвоқе, туман ҳокимининг "Туман ҳудудида жорий йилнинг 25 ноябрь кунидан 31 декабрь кунига қадар "Ҳуқуқбузарликлар профилактикаси ва жиноятчиликка қарши курашиш ойлиги"ни ўтказиш тўғрисида"ги қарорига асосан, байрам тантаналарини осойишталик билан, кўтаринки руҳда ўтказиш мақсадида барча ташкилот ва корхона, таълим муассасаларида туну кун навбатчилик постлари ташкил этиган. Туман маданият уйи томонидан байрам сценарийси тайёрланган. Хушовоз хонанда, таниқли санъаткорлар жозибадор куй-қўшиқлари билан эл хизматида. 2018 йилнинг 10 январига қадар коллеж, мактаб ва боғча болаларининг театрлаштирилган саҳна кўринишлари, эртак қаҳрамонлари ҳамда Қорбобо ва Қорқизларнинг чиқишлари байрамга ташриф буюрганлар кайфиятини чароғон этишмоқда. Муҳими, болажонларга ҳар гал Қорбобо ва Қорқизнинг ҳомийлар ҳисобидан совғалар улашаётганидан барча мамнун Зеро, тинч ва осойишта юртгагина улуғ айёмлар ярашади. Дориломон онлар гўзаллигини юракдан ҳис этиб, очиқ чеҳра, ойдин ниятлар билан кутиб олиш ҳар биримизнинг ўзимизга боғлиқ.\nКалит сўз: ДОРИЛОМОН ДАМЛАР ГЎЗАЛЛИГИ\nАЁЛИ ЭЪЗОЗ ТОПГАН ЮРТ ФАЙЗЛИ БЎЛАДИ\nБИЛАСИЗМИ, ЎТАЁТГАН ЙИЛДА…


Ҳукумат ўз қарори билан 2030 йилгача Ўзбекистонда ўта қашшоқликни тугатмоқчи\n27 июн 2022, Тошкент вақти: 13:30\nВазирлар Маҳкамаси биноси.\nЎзбекистон ҳукумати 2030 йилгача бўлган даврда барқарор ривожланиш соҳасидаги миллий мақсад ва вазифаларни амалга ошириш чора-тадбирлари тўғрисида қарор қабул қилди. Бу ҳақда Адлия вазирлиги ўзининг расмий Telegram-каналида хабар тарқатди.\nҚарор билан 2030 йилгача бўлган даврда барқарор ривожланиш соҳасидаги Миллий мақсад ва вазифалар тасдиқланган ҳамда уларни амалга ошириш бўйича Мувофиқлаштирувчи кенгаш тузилган.\nМазкур Кенгаш Миллий мақсад ва вазифаларни амалга ошириш бўйича масъул вазирлик ҳамда идораларнинг самарали ишларини ташкил этади, шунингдек ушбу мақсад ва вазифаларнинг тармоқ, минтақа ва мақсадли ривожлантириш дастурлари, стратегиялар ва концепцияларга киритилишини таъминлайди.\nМувофиқлаштирувчи кенгашнинг ишчи органи вазифасини Иқтисодиёт вазирлиги бажаради.\nҚарор билан тасдиқланган Миллий мақсад ва вазифалар ўзида 2030 йилгача барқарор ривожланиш соҳасида жами 17 та мақсад ва улар доирасида амалга ошириладиган вазифаларни қамраб олган.\nЖумладан, амалга ошириладиган тадбирлар натижасида 2030 йилгача Ўзбекистонда ўта қашшоқликни тугатиш, кам таъминланган аҳоли сонини ҳозиргига нисбатан икки бараварга камайтириш режалаштирилган.


02 март 2021, Тошкент вақти: 12:32\nҲукумат қарори билан, шунингдек, Ўзбекистонда газ баллонлар билан жиҳозланган барча автомобилларни махсус кузатув қурилмалари (датчик) билан жиҳозлаш режалаштирилмоқда.\n"Ўзбекнефтегаз"га ягона бошқарув марказини ташкил этиш тўғрисида топшириқ берилган. Ушбу марказ ихтисослаштирилган ахборот тизимини татбиқ этиш ва фойдаланиш ишлари билан шуғулланади. Ахборот тизими автотранспорт воситаларидаги газ баллон ускунасининг техник ҳолатини назорат қилишни реал вақт режимида (онлайн) амалга ошириш мўлжалланмоқда. Шу билан бирга, автомобилга газ тўлдирувчи компрессор станциялари (АГТКС) иш фаолиятини ва сиқилган табиий газни ҳисобга олиш ва назорат қилиш ишлари амалга оширилади.\nШу билан бирга ҳукуматнинг режасига кўра, сиқилган табиий газдан ёнилғи сифатида фойдаланиш келгуси 3 йил ичида 21 фоизга (2017 йилда — 2,4 млрд кубаметр, 2019 йилда — 2,9 млрд кубаметр) ортади.\n2018 йил 1 февралдан бошлаб СТГ-2, СТГ-3 ва СТГ-4 туридаги газ баллонли ускуналар ўрнатилган автомобиллардан фойдаланиш тақиқланди. Шунингдек, завод комплектацияси бузилган СТГ-1 баллонли транспорт воситаларини бошқариш ҳам тақиқланди.\nАмалдаги қонунчиликка кўра, фойдаланилиши тақиқланган транспорт воситаларини бошқариш энг кам иш ҳақининг 5 баравари миқдоридаги жарима солинишига сабаб бўлади.\nШу кунда Тошкентда 1 литр Аи-80 бензини 2800 сўм. Сиқилган газнинг (метан) 1 куб метри 1500 сўмдан бошланади. Газда юриш бензинда юришдан кўра деярли 2 баробар арзонга тушади.\nМатериални тайёрлашда Вазирлар Маҳкамаси қарори ва маҳаллий нашрларга таянилди.


"Аякс" феномени давом этади, Лондонда "Тоттенхэм" ҳам мағлуб этилди. Шарҳ, статистика ва видео\nЕвропа Чемпионлар лигаси ярим финал илк баҳсидан ўрин олган "Тоттенхэм" – "Аякс" учрашуви ўз якунига етди. "Тоттенхэм Хотспур Стэдиум"да бўлиб ўтган баҳсда голландларнинг қўли баланд келди.\nУчрашувни меҳмонлар жуда фаол бошлашди, амстердамликлар тўпни тўлиқ назорат қилишдан ташқари бир нечта хавфли ҳужумларни ташкил қилишди. Булар 15-дақиқадаёқ ўз самарасини берди. Меҳмонларнинг узоқ давом этган ҳужумларидан сўнг Тони ван де Бек дарвозабон билан бирга-бир вазиятга чиқиб борди ва осонлик билан ҳисобни очди.\nГолдан сўнг ҳам “Аякс” футболчилари ҳужумдан тўхташмади, ўз навбатида майдон эгаларида ҳам бир нечта имкониятлар бўлди. Айниқса биринчи бўлим якунланиши арафасида “шпорлар” рақиб жарима майдони атрофида босимни оширишди.\nИккинчи бўлимни лондонликлар қатор ҳужумлар билан бошлашди ва тайм ўрталарига қадар рақибни кучли саросимада ушлаб туришди. Бироқ "Аякс" дарвозасига йўл топиш уларга насиб этмади.\n72-дақиқа ўтиб бораётган бир вақтда меҳмонлар ўйин тақдирини ҳал қилиб қўйишлари мумкин эди, бироқ Давид Нереснинг зарбаси дарвоза устунига тегиб қайтди. Учрашувнинг сўнгги онлари “шпорлар”нинг босимида ўтди, аммо бутун ўйинда бўлгани каби сўнгги зарбаларга аниқлик етишмади.\nШу тариқа, “Аякс” жавоб баҳси олдидан ўзи учун жуда қулай ҳисобни қайд этиб ортга қайтадиган бўлди. Жавоб учрашуви Амстердамда 8 май оқшомида бўлиб ўтади.\nТоттенхэм (Англия) – Аякс (Голландия) 0:1 (0:1, 0:0)\nУчрашувдаги ягона голни томоша қилинг:\nАякс Европа Чемпионлар лигаси Тоттенхэм


Янги таможная кодексининг Сенат томонидан 2015 йилнинг декабрь ойида тасдиқланган эди.\nТОШКЕНТ, 21 янв — Sputnik. Ўзбекистон президенти Ислом Каримов “Ўзбекистон янги Божхона кодексини тасдиқлаш” ҳақидаги қарорни имзолади. Янги кодексга “ички қайта ишлаш мақсадида олиб кириш” тушунчаси киритилган. Кодекс матни пайшанба куни маҳаллий матбуотда эълон қилинди.\nБожхона кодексининг янги матни Сенат томонидан ўтган йилнинг декабр ойида қабул қилинган эди. Ҳужжат матбуотда чоп этилганидан уч ой кейин, яъни – 21 апрелдан бошлаб амал қилишни бошлайди.\nДавлат Божхона қўмитаси (ДБҚ) тушунтиришига қараганда, “Ички қайта ишлаш учун” тартиби Ўзбекистон корхоналарига ишлаб чиқарилаётган маҳсулотлар учун керак бўладиган хом-ашёни, арзонлаштирилган божхона тўловлари билан олиб кириш ҳуқуқини беради. Ушбу маҳсулотлар республика ичида сотиш ёки бошқа мақсадларда олиб кирилган ҳолларда, улардан одатий (юқори) божхона солиғи олинади.\nДБҚ хабарига кўра, “ички қайта ишлаш учун” олиб кириш ҳолатлари, хом ашё нархи таёр маҳсулот нархидан баланд бўлган ҳолларда ишлатилади. Эски Божхона кодекси бўйича ушбу тартиб назорат қилинмас эди.\nЯнги БК олиб келинаётган маҳсулотлар ҳақида божхона постига олдиндан маълумот бериш тушунчаси ҳам киритилган. Ушбу янгилик юк ташувчи ёки юк эгаси томонидан олиб кириб келинаётган маҳсулот ҳақида Божхона органига олдиндан маълумот юбориш ҳуқуқини беради. Бу эса ўз навбатида товарларни божхонадан ўтишни расмийлаштириш жараёнини тезлаштиради. Олдин юк ташувчи барча ҳужжатларни божхона назорати постида тақдим қилар эди.\nБожхона кодексининг олдинги таҳрири 1997 йилда қабул қилинган бўлиб, бугунги кун талабларига тўлиқ жавоб бермай қолган эди. Ундан ташқари эски кодексга 350 норматив ҳужжатлар қўшимча қилинган эди.


ПРЕЗИДЕНТ МУРОЖААТНОМАСИ - Ўзбекистон овози газетаси\n2017 йилнинг энг муҳим воқеаси сифатида тарихда қолади\nМуслиҳиддин МУҲИДДИНОВ, Ўзбекистонда хизмат кўрсатган ёшлар мураббийси, СамДУ профессори:\n— Тарих саҳифаларига муҳрланган 2017 йил Ўзбекистон ҳаётида жуда муҳим воқеалар юз берган, тараққиётнинг янги босқичига қадам қўйган йил сифатида ёдимизда қолади. Боиси, ушбу йил тўла маънода улкан ўзгаришлар даври бўлганига, Президентимиз ташаббуси билан қабул қилинган мамлакатимизни янада ривожлантириш бўйича Ҳаракатлар стратегиясида кўзда тутилган мақсад ва вазифаларни амалга ошириш, эл-юрт фаровонлигини таъминлаш йўлида дастлабки муҳим қадамлар ташланганига гувоҳ бўлдик.\nПоёнига етган йилда инсонни эъзозлаш, одамлар қалбига йўл топиш халқ билан мулоқот тизимининг асоси этиб белгиланди. «Халқ давлат идораларига эмас, балки давлат идоралари халқимизга хизмат қилиши керак», деган ғоя ҳаётимиздан чуқур жой олди. Мамлакат ҳаётига дахлдор қарорлар халқ билан бамаслаҳат, бевосита мулоқот асосида қабул қилинаётгани одамларнинг давлатга, жамиятга, ўз келажагига ишончини оширди.\nМамлакатимиз хорижий давлатлар, энг аввало қўшни мамлакатлар билан дўстона муносабатларни мустаҳкамлади. Марказий Осиё давлатлари билан йўлга қўйилган самимий дўстлик туйғуси халқларимизга ҳам кўчди. Ўзбекистон БМТ Бош Ассамблеясининг 72-сессиясида бутун дунёга жамиятимизда кечаётган ўзгаришларни баён қилди, айни пайтда минтақада барқарорлик ва фаровонликни таъминлаш, инсоният олдида турган муаммолар ечимини топиш бўйича ташаббусларини илгари сурди. Буларнинг бари мамлакатимизнинг жаҳон ҳамжамияти олдидаги обрў-эътиборини мустаҳкамлаш, биз билан ҳамкорлик қилишга тайёр мамлакатлар сафини янада кенгайтиришга хизмат қилмоқда.\nПрезидентимиз мамлакатимиз Олий Мажлисига Мурожаатномасида булар ҳақида алоҳида тўхталди. Айтиш жоизки, ушбу дастурий маърузада бутун мамлакатимиз, халқимизнинг эртанги куни қандай бўлиши батафсил белгилаб берилди. Ўзбекистоннинг ички ва ташқи сиёсати, ҳудудларни ривожлантириш стратегияси каби барча муҳим масалалар бўйича очиқ фикрлар баён қилинди.\nИслоҳотлар қачон натижа беради? Қачонки одамларда умид уйғотса. Мурожаатномани қайта-қайта ўқирканман, кўнглимдан шундай фикр ўтди. Бундан бир йил илгари юртимизда бошланган жиддий ислоҳотларга кўниколмаганлар ҳам бўлди. Ҳаётимиз яхши-ку, бошқалардан кам эмасмиз-ку, деганлар бўлди. Аммо ўз-ўзига маҳлиё бўлиш, бизга шу ҳам бўлаверади, деган қараш билан яшаган одам — тараққиёт душманидир.\nПрезидентимиз айтганидек, бундай эскича қарашлар билан яшаш вақти аллақачон ўтиб бўлган. Ҳаётимиз яхши бўлиши, мамлакатимиз ҳар томонлама ривожланиши учун бугун ҳаракат қилмасак эртага кеч бўлади. Бунинг учун биринчи навбатда жамиятимизда учраётган камчиликларга барҳам бериш зарур. Боиси, ислоҳ этилмаган ҳеч бир соҳада илгарилаш бўлмайди, аксинча, бир жойда депсиниб тураверади. Бу дунё тажрибасида кўп исботланган.\nШу боис ўтган бир йилда барча соҳани ривожлантириш стратегияси белгилаб олинди, одамларнинг ҳаёт сифатини, имкониятини оширишга қаратилган ташкилий-ҳуқуқий ислоҳотлар амалга оширилди. Энг асосийси, одамларда ислоҳотлар туфайли эртага ҳаёти яхши бўлишига ишонч пайдо бўлди, уларни қўллаб-қувватлай бошлади. Одамлардаги изланиш ва интилиш кучайиб, давлатга камарбаста бўлишдек олижаноб туйғуга айланди.\nАйниқса, ёшларимиз Президентимизнинг орзу-мақсадларини рўёбга чиқарувчи куч сифатида майдонга чиқаётганини, улар қалбида жўш ураётган Ватанга муҳаббат туйғусини, иштиёқни, шижоатни кўриб, қувонасан киши. Яна яшариб, шу ёшлар қаторида ғайрат билан ишлагинг, ўзингни кўрсатгинг келади.\nБугунги ёшлар ўз ватани, Президенти билан фахрланади. Уларнинг юраги садоқат, меҳр, муҳаббат ила уради. Уларнинг ёниб турган кўзида шижоат бор. Ана шундай йигит-қизларимизнинг илм-фанда, спортда ва бошқа соҳаларда эришаётган ютуқларини кўриб ғурурланаман.\nАммо шуни ҳам очиқ айтиш керак, биз катталар бир вақтлар ёшлар таълим-тарбиясида камчиликларга йўл қўйганмиз. Бу ота-оналар ва педагогларнинг бефарқлиги сабабли юз берган. Ўтган бир йил давомида ёшларга кўрсатилган эътибор ва ғамхўрлик туфайли улар қаерда бўлмасин, юртимиздами, чет элдами Ўзбекистон ҳимоясида эканликларини қайта ҳис эта бошлашди. Ўзбекистон ёшлар иттифоқи томонидан чет элларда ўқиётган, ишлаётган ёшлар ҳаёти билан яқиндан танишиш, улар билан учрашувлар ўтказиш ўз ижобий натижаларини бераяпти. Ҳеч ким ўзини ёлғиз сезмаслиги учун амалий ишлар қилиняпти. Айниқса, Президентимиз хорижий давлатларга ташрифлари давомида турли соҳалар бўйича ўқиётган, ишлаётган ёш ватандошларимиз билан учрашгани уларнинг Ватан олдидаги қарзини узишга умидлантирди. Ана шундай ёш мутахассисларимиз юртимизга қайтиб, турли соҳаларда меҳнат қилишга киришаётганини тез-тез эшитаяпмиз. Бундан қувонмай бўладими?!\nПрезидентимиз Мурожаатномада Ўзбекистон ёшлари халқаро ассоциациясини тузиш кераклигини айтди. Бундан мақсад ёшларимизни хориждаги тенгдошлари билан фаол мулоқотини йўлга қўйишдир.\nБу ёшларимиз учун жуда катта имконият бўлиб, улар ўз фаолиятини бошлаши, тажриба алмашиши мумкин бўлади. Шунингдек, мазкур ташкилот Ўзбекистон ёшларининг салоҳиятини бутун дунё бўйлаб намоён этиш имконини беради. Шунинг учун ҳам 2018 йилда Самарқанд шаҳрида Марказий Осиё ёшлари форумини ўтказиш ташаббуси билдирилди.\nПрезидентимизнинг ёшларни асраш, яшаш шароитини яхшилаш, таълим-тарбия олиши учун имконият яратиш, иш ўринлари ташкил этиш, моддий ва маънавий ҳимоя қилиш, раҳбарлик лавозимларига тайинлаш, ижодкор ва истеъдодли йигит-қизларни рағбатлантириш, Ўзбекистон ёшларини бир мақсад йўлида бирлаштириш борасида олиб бораётган эзгу ишлари дунё мамлакатларига ибрат қилиб кўрсатишга арзийди.\nМенинг назаримда Президентимиз Мурожаатномаси 2017 йилнинг энг муҳим воқеаси сифатида тарихда қолади.


“Аллоҳдан ўзга илоҳ йўқ!”\n«Аллоҳ – Ундан ўзга илоҳ йўқ. У Ҳайй ва Қойюмдир. Уни мудроқ ҳам, уйқу ҳам олмас. Осмонлару ердаги нарсалар Уникидир. Унинг ҳузурида Ўзининг изнисиз ҳеч ким шафоат қила олмас. У Зот уларнинг олдиларидаги нарсани ҳам, ортларидаги нарсани ҳам билур. Унинг илмидан ҳеч нарсани иҳота қила олмаслар, фақат Ўзи хоҳлаганини, холос. Унинг Курсиси осмонлару ерни қамраган. Уларнинг муҳофазаси Унга оғир келмас. Ва У Алий ва Азиймдир» (Бақара сураси, 255-оят).\nБу ояти карима «Курси ояти» номи билан машҳур бўлиб, ушбу оятда келган ҳар бир сифатнинг ўзи умумий исломий тасаввурлардан бирига қоида бўлади. Ушбу ояти кариманинг биринчи жумласида келган сифат Аллоҳ таолонинг ягоналигини ҳеч шубҳасиз, исбот қилади. Бошқа динларда пайдо бўлган нотўғри ақийдаларни ҳам тўғрилайди. Пайғамбарлардан кейин ихтилофга тушган умматлар Аллоҳнинг сифатларида ҳам ихтилоф қилишган. Мисол учун, христианлар (насоролар) Ийсо алайҳиссаломдан кейин бутунлай адашиб, Аллоҳнинг зоти ҳақида нотўғри ақийдага бордилар. Улар учлик назариясини яратиб, «Аллоҳ уч зотнинг учинчисидир», дейишган. Бошқалар ҳам шунга ўхшаш ихтилофлар қилишган. Исломий тасаввур бўйича эса: «Аллоҳ – Ундан ўзга илоҳ йўқ». Аллоҳ ягона, дунёда фақат Аллоҳнинг Ўзигина ибодатга сазовор Зотдир. Яъни бандалар фақат Аллоҳнинг айтганини қилиб яшашлари, фақат Унинг Ўзигагина банда бўлишлари керак. Фақат Аллоҳ таолонинг Ўзигагина итоат этишлари, сиғинишлари, бўйсунишлари ва фақат Ундангина қўрқишлари лозим. Фақат Аллоҳнинг шариати, қонун-қоидалари, дастури асосида яшашлари зарур.\n«У Ҳайй ва Қайюмдир». Ягона Аллоҳнинг тириклиги Ўзигагина хос алоҳида ҳаёт бўлиб, бандалар ҳаётига ўхшаш бошқа масдардан берилган эмас. Бу ҳаёт азалий ва абадийдир. Бошланиш чегараси ҳам, тугаш чегараси ҳам йўқ. Аллоҳнинг тириклиги ҳеч бир жиҳатдан бандаларнинг ҳаётига ўхшамайди. Аллоҳнинг «қайюм»лик сифатининг маъноси – Аллоҳ таборака ва таолонинг ҳар бир нарса устида турувчи экани ва ҳар бир турувчи нарса Унинг сабабидангина туришидир. Шу билан Аллоҳнинг туриши бошқаникига ўхшамайди ва доимийдир. Бу сифат шу даражага етганки: «Уни мудроқ ҳам, уйқу ҳам олмас». Яъни У доимо сергак, бир лаҳза ҳам Унинг туриши сусаймайди.\n«Осмонлару ердаги нарсалар Уникидир». Осмонларда нимаики бўлса, ерда нимаики бўлса, ҳамма-ҳаммасининг эгаси Аллоҳдир. Бу эгалик умумий бўлиб, ҳеч нарсани четда қолдирмайди. Бу эгаликни ҳеч бир нарса чегаралай олмайди.\n«Унинг ҳузурида Ўзининг изнисиз ҳеч ким шафоат қила олмас». Бу ҳам улкан сифатлардан бўлиб, Аллоҳнинг ва банданинг мақомини баён қилиб беради. Бандаларнинг барчаси, ким бўлишидан қатъи назар, Аллоҳнинг ҳузурида бандалигини тан олиб, туриб қолади. Бу бандаликни чуқур ҳис этиш шу даражага етганки, ҳатто ҳеч ким орага тушиб, бировга шафоатчилик қилишга ҳам журъат қила олмайди. Фақат Аллоҳ изн берганларгина У Зотнинг изни билангина, У берган изн чегарасидагина шафоат қила олади. Бу сифат олдинги оятдаги «...ва шафоатчилик йўқ» жумласидан истисно эканини билиб оламиз. Демак, умумий қоидага биноан, шафоатчилик йўқ, аммо истисно тариқасида Аллоҳнинг изни билан баъзи кишилар шафоат қилишлари мумкин.\n«У уларнинг олдиларидаги нарсани ҳам, ортларидаги нарсани ҳам билур». Бу сифат Аллоҳнинг илми шомил илм экани ва У Зот ҳамма нарсани Ўзининг чексиз илми билан билиб туришини билдиради. Аллоҳ таоло бандаларнинг аввал қилган ишларини ҳам, шунингдек, ҳозир қилаётган ва келажакда қиладиган ишларини ҳам билиб туради. Аллоҳ таолонинг илми чексиз ва ҳамма нарсани қамраб олган, шу жумладан, бандалари билган ва билмаган нарсаларни ҳам билади. Бандалар эса: «Унинг илмидан ҳеч нарсани иҳота қила олмаслар, фақат Ўзи хоҳлаганини, холос». Демак, бандалар Аллоҳ билишларини қанчалик даъво қилишса ҳам, фақат Аллоҳ хоҳлаган нарсаларнигина биладилар, холос. Инсон «Илмнинг чўққисига чиқдим», деб жар солганда ҳам, фақат Аллоҳ изн берган озгина илмгагина эришган бўлади.\n«Унинг Курсиси осмонлару ерни қамраган». Одатда курси мулкка далолат қилади. Шунинг учун ушбу жумлани баъзи уламоларимиз айтганларидек, «Аллоҳнинг салтанати осмонлару ерни қамраб олган», деб тушунсак бўлади. Аслида эса Курси ва унга тааллуқли нарсалар, бинобарин, ушбу жумла ҳақида уламоларимиз ўзларига етган далиллар асосида бир неча хил фикрлар айтишган. Жумладан, баъзи уламоларимиз Курсини «илм» деганлар. Шунга биноан, мазкур жумланинг маъноси «Унинг илми осмонлару ерни қамраган» бўлади.\nБуюк саҳобий Абдуллоҳ ибн Аббос розияллоҳу анҳу ушбу жумланинг тафсирида: «Курси луғатда «икки қадам» деган маънони англатади. Аршнинг миқдорини Аллоҳдан бошқа билмайди», деганлар. Ушбу ва шунга ўхшаш бошқа ривоятларга асосланиб, уламоларимиз «Курси Аршдан бошқа нарса», дейишган.\nИбн Жарир Табарий Абу Зарр розияллоҳу анҳудан келтирган ривоятда Набий алайҳиссалом: «Аршнинг олдида Курси худди кенг ерга ташланган темир ҳалқага ўхшайди, холос», деганлар.\nЎтган уламоларимизнинг кўплари: «Курси Аршнинг олдига қўйиладиган поғонасимон нарсадир», дейишган. Шуларга биноан, ақийда бўйича мутахассис уламоларимиз: «Биз Аллоҳнинг Арши ва Курсиси борлигига иймон келтирамиз. Бу икки нарса одамларнинг арши – тахти ва курсисига ўхшамайди. У иккисининг ҳажми, кайфияти ва сифатини фақат Аллоҳ таолонинг Ўзи билади. Бизнинг эса уларни билишга ҳожатимиз йўқ. Агар ҳожатимиз бўлганида, Аллоҳнинг Ўзи баён қилиб берган бўларди», дейишади.\n«Уларни муҳофаза қилиш Унга оғир келмас». Яъни Аллоҳ таоло осмонлару ерни муҳофаза қилиб, тасарруф қилишдан чарчамайди. Бу иш Унга ҳеч ҳам оғирлик қилмайди. Бу сифат Аллоҳнинг қудрати комил ва чексиз эканини кўрсатади.\n«Ва У Алий ва Азиймдир». Аллоҳ ҳамма нарсадан юқори ва олийдир, Аллоҳ ҳамма нарсадан улуғдир.\nИмом Насаий Абу Умомадан ривоят қилган ҳадисда Набий алайҳиссалом: «Ким ҳар фарз намоздан кейин «Курси ояти»ни ўқиса, унинг жаннатга киришини фақат ўлим тўсиб туради, холос», деганлар. Яъни бу «Ўлмагани учунгина жаннатга кирмайди, агар вафот этса, уни жаннатдан тўсадиган ҳеч нарса қолмайди», деганидир.\nИмом Бухорий Абу Ҳурайра розияллоҳу анҳудан қуйидаги ҳодисани ривоят қиладилар: «Расулуллоҳ соллаллоҳу алайҳи васаллам мени Рамазон закотини сақлашга вакил қилдилар. Биров келиб, тўпланган егуликдан ҳовучлаб ола бошлади. Уни ушлаб:\n– Сенга ёлғон гапирган бўлиб, қайтиб келса-чи? – дедилар. Набий алайҳиссаломнинг «қайтиб келса-чи» деганларидан унинг яна келишини билдим ва пойлаб турдим. У келиб, яна егуликдан ҳовучлаб ола бошлади. Уни тутиб олдим ва:\n– Энди уч марта бўлди, сени Расулуллоҳнинг ҳузурларига, албатта, олиб бораман. Ҳар сафар «Қайтиб келмайман», деб, яна келасан, – дедим. У:\n(«Тафсири Ҳилол», 1-жилд)


Яқийн (Давоми, боши ўтган сонда) - Hidoyat.uz\nЯқийн (Давоми, боши ўтган сонда)\nАсосий саҳифа Мақолалар Яқийн (Давоми, боши ўтган сонда)\nЧоп этилди Iyul 27, 2020 Яқийн (Давоми, боши ўтган сонда)da fikr bildirishni o'chirish\nНафс ва унинг риёзати ҳақидаги сўзимизни тугал қилишни хоҳладик ва шунинг учун нафс риёзати зикрига қайтамиз. Кўрмайсанми, лочин қандай қилиб одамзоддан баланд тоғларга қочар эди. Қачонки уни одамзод тарбия қилгач, бу тарбия доимий бўлгач, унда эгаси билан унсу улфат ҳосил бўлди. Бу тарбия унга таъсир этди. У эгаси билан бўлишга одатланиб, қочмайдиган бўлди. Ўз истагига кўра учишни тарк қилди. Эгаси билан хотиржам бўлди. Ҳатто эгаси уни учишга ундаса учади, ов қилади ва ўз овини емасдан, уни эгаси учун ушлаб туради. Булар унинг хожаси раъйига мувофиқ амал қилган ҳолдаги ишларидир. Агар уни учиб турган жойидан чақирса ҳам зудлик билан қайтади. У эгаси хоҳишини ўз нафси ҳавосига мувофиқ бўлишдан устун қўйди. Унинг ови бароридан келиши учун ўлжа сари тик чизиқ бўйлаб шўнғиди.\nБуни кўрган мўминга ҳатто ҳайвон билан мумкин бўлган бу жараённи ўз нафсидан ўтказиб юборганидан, унинг “қуш (нафс)и” уни эшитувчироқ ва ўзига итоаткорроқ бўлиши ва унинг раъйига мувофиқ амал қилиши ва мўмин банда Парвардигорига Унинг насиҳатини тутиши ҳайвоннинг эгасига мувофиқ бўлишидан кўра кўпроқ лозимлигидан ғамдан, ибратдан ва афсусдан ўлиши – қаттиқ надомат чекиши ҳақли бўлмайдими? Кўрмайсанми, ўзи хоҳлаган вақтида ўтлашга одатланган ўша қиймати оз, паст, қабиҳ бир жонивор бошқа жониворлардан ажратиб олинади ва қўлга ўргатувчи уни эгар ва тизгинни қабул қилишга қандай ўргатади? Унга қандай одоб беради. Ҳатто уни миниб, сайр қилади. Кўприклардан ўтиш борасида ҳам унга қандай одоб беради? Ҳалқалардан ўтиш жойларида эгаси улардан ўтишини хоҳлаганида, у бу жойларга етиб келганида қўрқмайди. Бу ҳаракат\nвақтида эгасини эшитиш учун қулоқларини динг қилади. Жилови ўзгармаган ҳолда ўнгга ва чапга эгилади. Агар кўприкни топмаса, жиловини қўйиб юборади ва у жонивор ўзини хавф-хатарга қўйиб, нариги томонга сакрайди. Агар унга ҳалқалар дуч келса, қўрқмайди ва сайрини тўхтатмайди. Подшоҳ учун мос ҳолда юради. Агар у нархланса, қадрланган ҳолда, динорларга баҳоланади, дирҳамларга эмас. У иззатланади ва матоларга ўралади ҳамда емиши ҳам тоза қилинади. Подшоҳнинг қарамоғида сақланади. У шу даражага етиб келди ва ундан бошқа машаққатли ишлар, оғир меҳнатлар ва юкларнинг оғирлигини кўтариш соқит бўлди. Унинг елкаси булардан ва чарчоқ машаққатидан халос бўлди.\nАлбатта, бу ҳайвон ҳавосини тарк қилди. Унинг ўй-хаёллари, фикри нафсидан тепароққа кўтарила олди.\nАгар хаёлига ҳавойи нарсалар келса ҳам, уларга парво қилмади. Агар нафси чарчатилса ҳам, буни малол олмади. Агар унинг минувчиси югуриш ва сакрашни\nлозим кўрса, ўзидан исталган нарсани бериш учун ҳеч бир ўжарликсиз, хафаликсиз, сустлик, терслик ва дангасалик қилмасдан бор кучини сарфлади. Хизмат вақтларида ўз одобини тарк қилмади. У бундан олдин подада қаровсиз бўлиб, ўзи хоҳлаган ишни қилиб юрар ва ўзига ўхшаган ҳайвонлар билан қиймати деярли бир эди. Уни подшоҳ ўзига хослаб, емишини яхшилаб, одамларнинг кўзларидан сақлади. Уни ҳурматлаб, машаққат ва оғир меҳнатдан халос этди. У бунга ўзининг ўтлоқлари, ҳавойи хоҳишлари ва фаолиятини тарк қилиши билан етишди. Уни подшоҳ эгаси юклаган қийинчиликни кўтариши ва ўз нафсига қарши ҳаққоний жидду жаҳд қилиши ва уйғоқ қалбли бўлиши\nҳамда қалби билан минувчисига назар қилиши учун ўзига ўхшаганлар орасидан ажратган ҳолда унсу улфатда қилди. Агар хожаси уни риёзат қилдирганида –\nўргатганида унга бўйсунмаганида, унинг сайрини лозим тутмаганида, унинг адаби билан адабланмаганида эди…\nДейлик, уни сайр қилдирганида, сайрда саркашлик қилди, жиловини бурганда, бош тортиб, терслик қилди. Агар жиловни тортса, ўжарлик қилиб, эгасини дуч келган томонига олиб кетди, ундан сайрни хоҳлаган вақтида қувватини сарфлашдан бош тортди, ундан тўхташни хоҳлаган вақтида асовлик қилди ва бошқа бир ўринда эса сайр вақтида ишлатишдан бош тортган қувватини ноўрин ишлатди. Агар унга жилов билан қаҳр қилса, югуришдан тўхтади. У хожаси учун тўхтамади, лекин жиловнинг тўхтатиши ва оғриғидан ва оғзи, тишлари, тили ва тумшуғига ачинганидан тўхтади. Ана ўшандагина мажбуран ҳавосини тарк қилди, сўнг бунга чидай олмасдан бир жойда қарор топмай, айлана бошлади. Чунки у пасткаш нафсини хожасининг итоатига йўналтирмаган эди. Шу билан бирга у ўзи турган жойга бавл ва тезак ташлаб турди. Ўз жойида чўкиб олди. Агар унга халқ рўбарў келса, улардан чўчиб, қочди ва сайрни тарк қилди ва ортда қолган, тушкун ва заволга учраган ҳолда қайтди. Баъзида унинг орқасида қудуқ ёки тик нишаблик бўладики,\nўшанга қулайди ва синиб, ҳалокатга дучор бўлади.\nБу – бир қиймати паст жонивор бўлиб, унда ёмон ахлоқлар бор. У подшоҳ учун яроқли эмас. У фақатгина юк кўтаришга ярайди. Уни доим юк остида турган, бир\nсафар ориқ, қоқ суяк, бошқа сафар мағлубу оч ҳолда, унга нисбатан куч ишлатилган, қўполлик қилинган, қийинчиликни кўтариши ва ўз нафсига қарши ҳаққоний жидду жаҳд қилиши ва уйғоқ қалбли бўлиши ҳамда қалби билан минувчисига назар қилиши учун ўзига ўхшаганлар орасидан ажратган ҳолда унсу улфатда қилди.\nРасулуллоҳ (соллаллоҳу алайҳи ва саллам)нинг Аммор билан сув ўртасини шайтон тўсиб қўйиши ҳақидаги хабарлари


Энди Ўзбекистондан кўпроқ валюта олиб чиқиш мумкин | Qalampir.uz\nЭнди Ўзбекистондан кўпроқ валюта олиб чиқиш мумкин\nЖамият\t23 Октябрь 2019 13:58 4358\nЎзбекистон Республикаси Президенти янги таҳрирдаги “Валютани тартибга солиш тўғрисида”ги қонунни имзоланди. Бу ҳақда Ўзбекистон Республикаси Марказий банкига кўра, Қонун Ўзбекистон Республикаси Президентининг 2017 йил 2 сентябрдаги “Валюта сиёсатини эркинлаштиришга доир биринчи навбатдаги чора-тадбирлар тўғрисида”ги Фармони ижросини таъминлаш мақсадида ишлаб чиқилган.\nЯнги таҳрирдаги қонун бир қатор меъёрлар ва механизмлар билан тўлдирилган бўлиб, унда валютани тартибга солиш ва валютани назорат қилишнинг асосий тамойиллари белгиланди.\n• валютани тартибга солиш ҳамда валютани назорат қилиш тизимининг ягоналиги;\n• валютани тартибга солиш ва валютани назорат қилиш соҳасидаги давлат сиёсатини амалга оширишда иқтисодий чораларнинг устуворлиги;\n• валюта операцияларини амалга оширишда резидентлар ва норезидентлар томонидан чет эл валютасидаги маблағларнинг эркин тасарруф этилиши;\n• валюта операцияларини амалга ошириш билан боғлиқ бир қатор рухсат бериш тартиботларининг бекор қилиниши;\n• ташқи савдо операциялари бўйича активларни Ўзбекистон Республикасига репатриация қилиш бўйича талаблар;\n• резидент жисмоний шахслар томонидан хорижда чекловларсиз ҳисобварақлар очишга рухсат берилиши;\n• жисмоний шахслар ўртасида носавдо валюта операциялари бўйича 100 миллион сўм эквивалентигача бўлган миқдордаги пул ўтказмалари амалга оширилиши мумкинлиги;\nМарказий банк хорижга пул миқдори\n11 Июль 20:11 50353\n11 Июль 21:50 40130\n12 Июль 16:08 33358\n13 Июль 08:33 31329


“Билмайман” дея олиш ҳам илмдир (давоми) — Zayd ibn Sobit\nZaydibnsobit.uz\t/ 22.01.2021\t/ - Мақола\nИмом Бухорий Абу Ҳурайра розияллоҳу анҳудан ривоят қилган ҳадисда Расулуллоҳ солаллоҳу алайҳи васаллам: “Қачонки омонатлар зое бўлса қиёматни кутавер”, дедилар. У: “Ё Расулуллоҳ, унинг зое бўлиши қандай?” деди. “Қачонки ишлар ўз аҳлидан бошқага ўтказилса, қиёматни кутавер”, дедилар.\nБундан Қуръон, ҳадис, фатво кабилар жуда катта омонат эканини ҳамда бу муборак омонатларни зое қилиш Қиёматнинг аломатларидан эканини билишимиз лозим. Шу билан бирга бу омонатлардан кимнингдир ёки муайян бир сиёсий тоифанинг манфаатлари йўлида фодаланиш ҳам катта ҳиёнат ва омонатни зое қилишдир.\nМуҳаммад Шайбоний раҳматуллоҳи алайҳ: “Ҳадисни фиқҳсиз амалиётга қўллаб бўлмайди, фиқҳ ҳам ҳадисга асосланмай мавжуд бўлмайди”, дейдилар.\nИмом Шотибий раҳматуллоҳи алайҳ эса: “Албатта, динда шиддат ва чуқур кетиш ҳалокатдир. Чунки фатво сўровчини машаққат ва танглик тарафига олиб борилса, унга дин ёмон кўринади ва охират йўлига юришдан кесилиб қолади”, дейдилар.\nАбдуллоҳ ибн Умар розияллоҳу анҳу “Илм учтадир: гапирувчи Китоб (яъни Қуръон), Суннат (собит ҳадис) ва “билмайман” деганлар.\nЭътибор қиладиган бўлсак, Абдуллоҳ ибн Умар розияллоҳу анҳудек Аллоҳ таолонинг Китобини ва Расулуллоҳ соллаллоҳу алайҳи васалламнинг суннатларини жуда яхши биладиган зот, ўз ўрнида билмаган нарсаларини дарҳол тан олиб «билмайман», дейиш билан фахрланар эди.\nУ киши “Билмайман”ни илмнинг учдан бири демоқдалар. Лекин ҳозирги кунда баъзи бир кимсалар кибр ва одамларнинг олдида гўёки обрўси тушиб қолишидан қўрқиб ва “Мен ҳақимда нима деб ўйлашади”, деган хавотир билан илмсиз равишда фатво беришга журъат қилишмоқда.\nИбн Асокир раҳимаҳуллоҳ Али ибн Абу Толиб розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: “Ким илмсиз равишда фатво берса, уни Осмон ва Ер фаришталари лаънатлашади”, деганлар.\nДемак, бундан англашимиз лозимки, илмсиз ҳолда фатво бериш гуноҳи кабира – катта гуноҳлардан биридир.\nБугунги кунда ҳам ўтмишда бўлгани каби мужтаҳидлик мартабасига эришиш мумкинлиги тўғрисида турли фикрлар мавжуд. Шундай бўлса-да, ҳар қандай ҳолатда ҳам бирор бир масалага ҳукм чиқариш зарур бўлса, аввало мазҳаблар таълимотига таянишимиз лозим бўлади. Агарда муайян масаланинг ечими уларнинг бирортасида ҳам топилмаса, мусулмонларга осонлик ва қулай шароит яратиш нуқтаи назаридан муфтийлар томонидан фатволар чиқарилиши вожиб бўлади.\nАкмалхон Аҳмедов тайёрлади


Афғонистонда Ўзбекистон Исломий Ҳаракатининг нуфузли раҳбари қўлга олинган - BBC News O'zbek\nImage caption Афғонистондаги иттифоқ кучларига кўра, Ўзбекистон Исломий Ҳаракатининг юқори мартабали раҳбарини шу ҳафта бошида қўлга туширишган\nАфғонистондаги хорижий иттифоқ кучларининг билдиришларича, шимолий Қундуз вилоятида афғон ҳарбийлари билан бирга олиб борилган қўшма амалиёт чоғида Ўзбекистон Исломий Ҳаракатининг юқори мартабали раҳбари ва унинг икки ёрдамчиси қўлга туширилган.\nИттифоқ кучларининг бу хусусдаги баёнотида ҳибсдагиларнинг шахси очиқланмаса-да, ҳаракат нуфузли раҳбарининг Покистондаги Ўзбек жангарилари ва Афғонистондаги Толибон раҳбарияти орасида воситачилик қилган шахс эканига ишонишлари айтилади.\n"У исёнчиларнинг ҳам Покистон ва ҳам Афғонистонда ҳарбий тайёргарликдан ўтишлари ҳамда амалиёт олиб боришларини ташкиллаштириб, ҳар икки гуруҳга ёрдам берган. Афғонистон шимолидаги маҳаллий ва хорижий кучларга қарши худкушлигу миномёт ҳужумларини мувофиқлаштирган, олисдан туриб бошқарилувчи портловчи моддаларни ўрнатиш ишларини ташкиллаштирган," дейилади баёнотда.\nАйтилишича, қўлга олинган юқори мартабали шахс Афғонистондаги Ўзбек жангариларининг бош қўмондонларидан бири бўлган ва ўтган йил бошқа жангарилар билан бирга Покистондаги қамоқхонадан қочиб чиққан.\nИттифоқ кучларининг баёнотига кўра, жосуслик маълумотлари ва афғон хавфсизлик кучларининг кўмаги билан бир неча ҳафта изидан юриб, алал-оқибат уни шу ҳафта бошида Қундуз вилоятининг Хонабод туманида ҳибсга олишга муваффақ бўлишган. Улар амалиёт чоғида бир дона ҳам ўқ қўлламаганликларини ҳам айтишган.\nЎтган йили Афғонистон шимолида Ўзбекистон Исломий Ҳаракати фаолияти қайта кучаяркан, афғон ва хорижий кучлар уларга қарши қатор ҳарбий амалиётларга ҳам қўл уришганди.\nРасмий маълумотларга кўра, ўтган икки ой ичида олиб борилган қўшма амалиётлар чоғида Ўзбекистон Исломий Ҳаракатининг 20 дан ортиқ аъзосини ўлдиришган.\nУлардан тўрт нафари Ўзбекистон Исломий Ҳаракатининг юқори мартабали лидерлари экани ва ораларида ҳаракатнинг Афғонистондаги бундан аввалги раҳбари Билол Қундузийнинг ҳам борлиги айтилади.\nАфғонистондаги НАТО кучларига кўра, жорий йил бошида Ўзбекистон Исломий Ҳаракатининг Покистондаги раҳбарлари Афғонистонда иккита умумий қўмондонларини тайин этишган.\nТакрорий мағлубиятлар ва нуфузли аъзоларининг қўлга олиниши ортидан, улардан бири Покистонга қайтиб кетган, Афғонистонда ҳаракатнинг ягона раҳбари бўлиб қолаётган бошқасини эса, 20 апрел куни қўлга олишга муваффақ бўлдик, дейди Афғонистондаги иттифоқ кучлари.


31 октябрь куни Ўзбекистонда кутилаётган об-ҳаво маълумоти\nТошкент шаҳрида ҳаво ўзгариб туради, ёмғир ёғиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 10-12 даража илиқ, кундузи 22-24 даража иссиқ бўлади.\nҚорақалпоғистон, Хоразм вилояти. Ҳаво ўзгариб туради, айрим жойларда ёмғир ёғиши мумкин. Шарқдан секундига 7-12 метр тезликда шамол эсади. Кечаси 2-7 даража, кундузи 17-22 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10 даража, кундузи 15-20 даража илиқ бўлади.\nТошкент, Самарқанд, Жиззах, Сирдарё вилоятлари. Ҳаво ўзгариб туради, айрим жойларда ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 7-12 даража илиқ, кундузи 18-23 даража иссиқ бўлади.\nҚашқадарё, Сурхондарё вилоятлари. Ҳаво ўзгариб туради, айрим жойларда ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 9-14 даража илиқ, кундузи 20-25 даража иссиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 5-10 даража илиқ, кундузи 20-25 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёғингарчилик бўлади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 2-7 даража, кундузи 10-15 даража илиқ бўлади.


Суҳбатдошингиз сизни алдаётганини аниқлашнинг 8 йўли » Ўзбекистон янгиликлари – Zamin.uz\n20 май, 07:01 5 551 Ҳаёт тарзи\nОдамлар алдайди. Ўзларининг манфаатлари йўлида доимо алдаб келишган. Тадқиқотларга қараганда, 60 фоиз одам 10 дақиқа суҳбат давомида 3 маротаба ёлғон ишлатиши мумкин, деб ёзади Sof.uz нашри. Алдоқчиларнинг кўп қисмини осонгина аниқлаб олса бўлади. Қуйида айримлари билан таништирамиз.\n1. Оғзини ёки тананинг нозик жойларини яширишга ҳаракат қилади\nЁлғончи оғзини беркитади ёки лабларини тез-тез ушлаб қўяди. Бу ғайри ихтиёрий равишда муносабатни тўхташини, нозик жойлар: боши, қорни, бўйини яшириш эса ҳужумга ўтишга шайланишини белгилари ҳисобланади.\n2. Такрорлаш ва кўп тафсилотларни айтиши\nЁлғончига жимлик ёқмайди, шунинг учун суҳбатнинг ҳар бир сониясини кераксиз гаплар билан тўлдириб туради. Бу билан суҳбатдошини гапга алоқаси бўлмаган сўзлар билан ишонтиришга уринади.\nБир нарсани жуда кўп такрорлаш ёлғончига хос хислат. Шу орқали фикрини бир жойга тўплаб олиш учун вақтдан ютмоқчи бўлади.\n3. Чекинишга уринади\nАлдов одамни беихтиёр қочишга ундайди. Шунинг учун ёлғончи тик турган бўлса, эшик олдига яқин туриб олади, агар ўтирган бўлса, чиқиш йўли томон қараб туради. Сустлашиб турган суҳбатдош бирданига тетиклашиб қолиши ҳам ёлғон сўзлаб, чекинишни бошлаётганидан дарак беради.\n4. Тананинг ҳаракати билан сўзларида фарқ бўлади\nЁлғоннинг аниқ белгиларидан бири — сўзларидаги қарама-қаршилик ва ихтиёрий бўлмаган хатти ҳаракатлар. Мисол учун, кимдир ҳаётида юз берган фожиали воқеани сўзлаётган пайтида кулиши, жўшқин ва ҳаракатчан тутиши.\n5. Нафас олишининг ўзгариши\nАлдаётган одам беихтиёр, оғир нафас олади, чунки ёлғон юрак уришини ўзгартириб юборади. Ёлғон гапирилаётганда оғиз қурийди ва гапириш қийинлашади, бу эса организмнинг ёлғонга қарши бўлган реакцияси ҳисобланади.\n6. «Кўз ўйнаши»\nБир йўналишга йўналтирилган нигоҳ ҳар доимо ёлғондан дарак бермаслиги мумкин. Агар сиз яхши билган суҳбатдошингизни кўзлари ўзгача равишда «ўйнаб қолса» — ёлғондан далолат.\nЁлғончини кўзлари орқали аниқлашнинг усуллари мавжуд: доимо эшик томонга қараб туриши, унинг алдаётганлиги эҳтимолдан ҳоли эмас.\nЭнг яхши ҳимоя — ҳужумга ўтиш. Шунинг учун ҳам ёлғончи бехосдан ўзи билмаган ҳолда ғазабланиб кетиши мумкин. Бундан ташқари ғайриоддий мижжа қоқмай тикилиб туриш ҳам ёлғон белгиси. Бу билан у ўзини рост гапиргандай тутади, лекин бу ҳолати билан қўрқув уйғотади ва ўзини сотиб қўяди.\nҲаддан ортиқ бесарамжон бўлиш ёлғондан дарак беради. Стулда тинч ўтирмаслик, доимо сочларни ушлаш, қўл ва оёқларнинг беўхшов ҳаракатлари. Айниқса охиргиси:агар одам оёқларини кўп ҳаракатлантирса, демак қочишга ҳозирланаётган бўлади. Беихтиёр хавфни сеза бошлайди.\nБирортанинг ёлғонини фош қилмоқчи бўлсангиз, унинг ҳаракатларига эътибор беринг, юқорида кўрсатилган ҳаракатларни сезсангиз суҳбатдошингизни ёлғончига чиқаришга шошилманг, балки табиатан бесарамжон, питир-питир ёки руҳан носоғлом бўлиши мумкин.\nБундан ташқари вазият акси бўлиб, у сизни ҳеч қандай белгиларсиз алдай олиш эҳтимоли бўлиши мумкин. Телба ёки махсус тайёргалликдан ўтган одамлар шундай хусусиятга эга бўлади, чунки улар ёлғондан ҳаяжонга тушмайдилар виждонлари қийналмайди.\nТревис Бредбери (Travis Bradberry)\nПсихолог, «Эмоционал ақл 2.0» китобиннинг муаллифларидан, TalentSmart компанияси ташкилотчиларидан бири\nЁлғончига ёр бўлганлар учун 27 апр, 16:10\nЎзингиздан узоқ тутишингиз керак бўлган 4 турдаги одамлар 06 апр, 09:34\nАқлли одамнинг ўн саккиз аломати 13 мар, 09:12\nКим қандай алдайди? 26 ноя, 19:26


19:50 / 21.01.2018\nСурия президенти Башар Асад Туркиянинг Афринга ҳужум қилиши туркияликлар террорчиларни қўллаб-қувватлаётганидан дарак беришини айтиб ўтди.\n«Туркиянинг Африн шаҳрига сурбетларча ҳужум бошлаши минтақадаги инқирозни келтириб чиқарган турк сиёсатининг давом эттирилишидир. Бу режим терроризмни ва турли террористик тузилмаларни қўллаб-қувватлайди», деган Сурия раҳбари.\nУ бугун Дамашқда Эрон стратегик ташқи алоқалар кенгаши делегацияси билан учрашди.\nБугун Туркия «Зайтун бутоғи» амалиёти доирасида қуруқликдаги ҳарбий ҳаракатларни бошлади.\nAnadolu ахборот агентлиги маълумотига кўра, туркиялик ҳарбийлар ҳеч бир қаршиликка учрамасдан Африн томон юрмоқда. Туркия президенти Ражаб Тойиб Эродўған эса курд бўлинмалари жангарилари «қочаётгани» ва амалиёт тез орада якунланиши ҳақида айтди.\nЎз навбатида курдларнинг Африндаги вакили Туркиянинг баёнотини рад этди ва туркиялик ҳарбийлар ҳамда уларнинг иттифоқчилари бўлмиш Сурия озодлик армияси ҳарбийлари жиддий қаршиликка учраётганини маълум қилди.\nБашар Асад Африн


Бош сахифа - Диққтатга сазовор жойлар - Бухоронинг диққатга сазавор жойлари - Кўкалдош мадрасаси\nҚулбобо Кўкалдош Абдуллахон II нинг кўкалдоши бўлиб, Бухоро хонлигида хоннинг душманлари ва дўстлари ҳақида маълумот йиғадиган ҳамда уларга оид тавсияларни хонга тақдим қилган, шунингдек, мамлакат хавфсизлиги учун масъуллардан бири бўлган кўкалдош мансабида фаолият юритган.\nКўкалдош мадрасаси шайбонийлар сулоласи ҳукмронлиги даврида, сўнгги ўрта асрларнинг дастлабки қисмида, 1568-1569-йиллар оралиғида бунёд этилган.\nМеъморий обида бунёд этилган даврда шайбонийлар ўртасида сиёсий кураш авж олган эди. Абдуллахон II 1557-йили майда Бухорони қўлга киритади ва уни ўз пойтахтига айлантирди. 1561-йилда отаси – Искандархонни давлат бошлиғи – хон деб эълон қилиб, унинг номидан мамлакатни ўзи бошқара бошлайди. Марказий ҳокимиятга бўйсунишдан бош тортган Шайбоний султонлар билан курашиб, Балх (1574-йил), Самарқанд (1578), Тошкент, Сайрам, Туркистон ва Фарғона (1583-йил)ни эгаллайди. 1582-йилда шимолга юриш қилиб, Улуғтоғга қадар борган.\nМеъморий обиданинг қурилишида (хом ва пишиқ) ғишт, лой, ёғоч, махсус “қир” қотишмаси ва шу каби қурилиш ашёларидан кенг фойдаланилган.\nМадрасанинг икки қаватли бош тарзи ансамбл майдонига қаратилган. Пештоқини безатиб турган кошинлар сақланиб қолмаган. Мадраса пештоқидаги дарвоза гиррих ва ислимий нақшлар билан безатилган. Мадраса ҳовлисига 5 гумбазли миёнсарой орқали кирилади. Миёнсаройнинг ички гумбазлари ва бағаллари, шипи ўзига хос турли шаклдаги мураккаб тўрсимон-юлдузсимон, қолибкори ва ироқи услубда пишиқ ғиштда ганж қоришмасидан терилган. Мадраса ҳовлиси узун (42×37 м), ўртага янги иморат 1929-йилда бунёд этилган. Ҳовли томондаги 2 қаватли 160 ҳужра билан ўралган. Ён томонидаги ҳужраларнинг пастки қаватига хонани ёритиш учун панжаралар ўрнатилган. Юқори қаватига эса қатор қилиб чуқур равоқлар ишланган. Равоқлар тепасини ва баъзи дарча панжараларини безатишда кошин анча тежаб ишлатилган. Бош тарзидаги пештоқ китобасида ёзувлар сақланган. Пештоқининг икки ёнидаги масжид ва дарсхона олдига 2 қаватли 3 қисмга ажратилган чуқур равоқлар ва бурчакларидаги гулдасталарда Бухоро меъморчилигига хос қадимий ва миллий анъаналарни акс эттирилган.\nКўкалдош мадрасаси “Чор” услубда, эшик ва ғиштларнинг терилиши хотамкори услубида ўз аксини топган.\nМеъморий обиданинг ўзига хос томони шундаки, у Лаби ҳовуз ансамблидаги энг катта иморат ва Бухоро шаҳридаги энг катта мадраса ҳисобланади. Кўкалдош мадрасасида Садриддин Айний таҳсил олган, ҳозирда у яшаган ҳужра музейга айлантирилган ва экспонатлар билан жиҳозланган.\nМеъморий иншоот илм маскани, мадраса сифатида фаолият кўрсатган. Мадрасада 3 босқичда таълим берилган.\nМеъморий обиданинг бугунги кундаги ҳолати ҳақида гапирадиган бўлсак, 1997-йил Бухоро шаҳрининг 2500 йиллиги муносабати билан Бухоро шаҳридаги меъморий обидалар қаторида Кўкалдош мадрасаси ҳам таъмирланди. Мадраса атрофлари кўкаламзорлаштирилди. Обиданинг ҳовлиси ҳисобланган Лаби ҳовуз мажмуаси қайта таъмирдан чиқди.\nКўкалдош мадрасаси 1960-1970 ва 1995-1997-йилларда таъмирланган. Ҳозирда Кўкалдош мадрасасида Бухоро вилоятининг “Олтин мерос” жамғармаси жойлашган. Иншоот мустақиллик йилларида бир неча бор таъмирланди. Иншоот ЮНEСКО ташкилотининг Бутун Жаҳон ёдгорликлари рўйхатига киритилди. 2000-йил 30-августда “Маданий мерос обйектларини муҳофаза қилиш ва улардан фойдаланиш тўғрисида”ги қонун қабул қилинди. 2008-йил 12-сентабрда “Музейлар тўғрисида”ги қонуни қабул қилинди. Давлатимиз томонидан қабул қилинган ушбу қонунлар меъморий иншоот муҳофазасининг ҳуқуқий кафолатидир.\nСетораи Моҳи Хоса Абдулазизхон мадрасаси


Собиқ бош прокурор Рашиджон Қодиров озод этилиши мумкин » Ўзбекистон янгиликлари – Zamin.uz\n28 июнь 2018, 20:43\nРашиджон Қодиров (ўнгдан биринчи) Шуҳрат Узоқов билан биргаликда ШҲТга аъзо давлатлар Бош прокурорлари йиғилишида. Тошкент. 2014 йил 8 октябрь. Фото: «Genproc.gov.ru»\nБугун, 28 июнь куни иш бошлаган Олий Мажлис Сенатининг ўн бешинчи ялпи мажлисида сенаторлар Рашиджон Қодиров ва бошқаларга нисбатан қўзғатилган жиноят иши бўйича тергов ҳаракатлари билан боғлиқ саволлар берди, деб ёзади "Хабар" нашри.\nМанбанинг ёзишича, жиноят-процессуал қонунчилик нуқтаи назаридан тергов тафсилотлари ошкор этилмайди.\nЯнгиликлар » Жамият » Собиқ бош прокурор Рашиджон Қодиров озод этилиши мумкин


Бош оғриғини тўхтатиш усуллари – Bizness.uz\nАвтор: Martimax · 12/04/2019\nБош оғриғи дунёнинг хар бир инсонида содир бўладиган одатий ходисалардан бири десак ёлғон бўлмайди. Ишдаги толиқий, кучли ҳаяжон, қўрқув, стресс, очлик ёки хаддан ортиқ овқат истемол қилиш бош оғриғининг пайдо бўлишига сабаб бўлиши мумкин.\nХозирги кунда замон ривожлангани сайин бош оғриғига қарши дори воситалари шиддат билан чиқарилмоқда. Аммо доимий дори воситасини ичиб юриш соғлигингизга салбий томондан таъсир қилишига олиб келиши муқаррар.\nБоғ оғриғини тўхташиш\nУшбу ҳолат илмий томондан исботланган бўлиб, ҳафтасига камида 2-3 марта массажга вақт ажратадиган инсонларнинг бош оғриғи сони 2 баробарга камаяди, бош оғриганда ҳам оғриғи сезиларли даражада кучсизланади. Бош соҳасида қилинган массаж қон айланишига ёрдам беради. Бундан ташқари массаж одамнинг бўшашишига ҳамда тиришувчанлигининг камайишига ёрдам беради.\nБошда оғриқ ҳосил бўлишига асосий сабаблардан бири қоннинг қуюқлашган ҳолда бир жойда узоқ вақт ушланиб қолишидадир. Бўйин соҳасида ҳаракатларнинг камлиги натижасида ушбу ҳолат содир бўлади. Бунинг энг яхши давоси эса енгил машқлардир. Машқ сиз билган оддий усул, яъни бошни пастга, орқага, чапга кейин ўнгга буриш ва эгишдан иборатдир. Бундан ташқари бошни ўз ўқи атроқида чап ва ўнг томондан айлантириш ҳам қўшимча машқ ҳисобланади. Ҳар бир машқ орасида 10-15 сония танаффус қилиш лозим\n3 Иссиқ ва совуқ\nАгар бошингиз юрак ураётгандек пулсланиб оғрийдиган бўлса пешонангиз ва пешонангизнинг икки ён атрофига совуқ нарса, масалан сувда намланган дока қўйиш лозим. Пешона ва унинг икки ён атрофидан мияни қон билан таъминловчи муҳим артериал томирлар жойлашган бўлиб, мияда қон айланашига жавоб беради.\nАгар бошингиз босгандек оғрийдиган бўлса, унда бўйнингизга иссиқ нарса қўйиш лозим бўлади. Бунда қон босими ҳам пасайишига эришилади.\n4 Ёқимли муҳит\nКўп холатларда бошингиз оғриғини дориларсиз қолдиришнинг иложи йўқдек туюлади. Бошингизнинг оғриғини қолдиролмаслигингизга сабаб хотиржам, эркин ва бўшашолмаганлигингиздадир. Ишингизда 20 дақиқа танаффус олган ҳолда ўзингизни эркин ҳис этишингиз, ушбу 20 дақиқа давомида мусиқа тинглашингиз(фақат куй), миянгиздаги ортиқча маълумотларни ўчириб ташлашингиз ҳамда йогичалар каби қорнингиз билан нафас олишни бошлашингиз натижасида бутунлай бош оғриғини ёдингиздан чиқаришга кўмак беради.\nМетки: Бош оғриғиБош оғриғини тўхтатиш\nАвтор: Martimax · Published 11/09/2019\nАвтор: Martimax · Published 25/04/2019\nАвтор: Martimax · Published 13/04/2019\nKuzdа tеrini parvarishlash\nТип личности, связанный с плохим психическим здоровьем\n2019 / Астрология / Гороскопы\nBizness.uz © 2019. Все права защищены.


Аҳолининг истеъмол маданияти қачон ошади? — Фарғона шифокори\nПрезидентимизнинг “Аҳолининг соғлом овқатланишини таъминлаш бўйича қўшимча чора-тадбирлар тўғрисида” ги қарорида тўғри овқатланиш ва витаминларга бой маҳсулотларни истеъмол қилишга алоҳида эътибор қаратилган.\nЖаҳон соғлиқни сақлаш ташкилотининг маълумотига кўра, жисмоний фаоллик ҳамда овқатланиш меъёр ва қоидаларига амал қилмаслик, таркибида туз, қанд, ёғ миқдори кўп бўлган таом ва ширинликларни меъёридан ортиқ истеъмол қилиш соғлик учун сезиларли даражада зиёни бор. Шунингдек, етарли даражада витамин ва минераллар истеъмол қилмаслик оқибатида ёшларда рационал ўсиш ва ақлий ривожланишда ортда қолиш, катталарда эса юрак қон-томир, эндокрин, хавфли ўсма каби инсоннинг эрта ўлимига олиб келувчи қатор касалликларнинг ривожланишига сабаб бўлади.\nКейинги пайтда овқатланиш шоҳобчалари, беш дақиқалик фаст-фудлардан тортиб гумма, хот-дог ва бошқа тезпишар егуликлар билан савдо қилувчи “будка”лар кўпайиб кетди. Бу шоҳобчаларда оддий гигиена қоидаларига амал қилинмаслиги ва аҳолининг ўз соғлигига бефарқлиги ачинарли ҳолатга айланди.\nБозорга киришингиз билан ёқимсиз ёғнинг ҳиди димоғни ачиштиради. Бир четда ёғ тўла қозонда пирожки пишираётган одам барчани чорлаб бақиради. Қорин очлигида беихтиёр ўша томонга қараб ҳаракатланамиз. Бироқ бу бизнинг соғлигимиз учун хавфлилигини унутиб қўйяпмиз.\nБундай шаҳобчаларда сотиладиган тезпишар пирожки, чебурек, сомсалар умуман гигиена талабларига жавоб бермайди. Айниқса, пишириш учун ишлатиладиган ёғнинг сифатини кўриб, ёқа ушлайсиз. Қайта-қайта фойдаланаверилганидан ёғ қоп-қора тусга кирган. Маҳсулотлар шундай очиқ ҳолда атрофдаги кўринмас чанг-тўзон билан қоришиб туради. Баъзан бир кун олдинги маҳсулотни ҳам иситиб бераверишади.\n— Жамоатчилик муҳокамасига қўйилган “Соғлом турмуш тарзини ҳаётга кенг татбиқ этиш ва оммавий спортни янада ривожлантириш чора-тадбирлари тўғрисида”ги Президент Қарори лойиҳасида эса 2021 йил 1 мартдан бошлаб, таркибида туз, қанд ва ёғ миқдори белгиланган меъёрлардан юқори бўлган озиқ-овқат махсулотлари рекламасига чекловлар ўрнатилади. Бу билан рекламалардаги айрим зарарли маҳсулотларнинг истеъмолга киришига бироз бўлсада тақиқ қўйилади. Ходимларимиз томонидан 2020 йилнинг ўтган даври мобайнида муайян тадбирлар амалга оширилди. Жумладан, бозорларда ишловчи ходимлар ва сотувчиларни бозор маъмурияти томонидан 550 комплект махсус уст-бош билан таъминланди. Дехқон бозорларида озиқ-овқат махсулоти сотувчи 625 нафар сотувчилар мажбурий даврий тиббий кўрикдан ўтказилди. Уй шароитида тайёрланган 205 кг миқдоридаги озиқ-овқат махсулотлари (уй шароитида тайёрланган газли сув, ўрик шарбати, айрон, морс, қийма, лағмон, калла гўшти ва бошқалар) истеъмолдан олинди. Савдо расталаридан ташқарида, аравачаларда, махсус кийимларсиз, тиббий кўрикдан ўтмасдан, санитария қоидаларига зид равишда савдо қилаётган 15 нафар фуқароларга маъмурий баённомалар тўлдирилиб, маъмурий жавобгарликка тортилди, — дейди Санитария-эпидемиологик осойишталик ва жамоат саломатлиги хизмати Фарғона вилояти бошқармаси Овқатланиш гигиенаси бўлими мудири Бобомурод Турғунов.\nХалқимизнинг фаровон яшагани, юртимизда тадбиркорлар кўпайгани ҳаммамизга бирдек фойда келтиради. Лекин танганинг иккинчи томони ҳам бўлганидек, мўмай даромад топиш мақсадида ҳалол ва ҳаромнинг фарқига бормайдиган “тадбиркор”лар ён-атрофимизда кўпайиб бораётгани ҳеч кимга сир эмас. “Тадбиркор” фақат чўнтагини ўйласа, мутасаддиларнинг маслаҳат ва тавсияларига кўнмаса, одамлар соғлиғига, ҳаётига ким кафолат беради ёки истеъмол маданиятимиз қачон ошади?\n← УМУРТҚАЛАРАРО ДИСК ЧУРРАСИ: Белда оғриқ пайдо бўлса ёки касаллик хуруж қилганда нима қилиш керак?\nСоғлиқни сақлаш бўйича қонунлар кодексга бирлаштирилади →\n09.03.2018 fsh.uz 1 273\n27.10.2017 fsh.uz 774\n27.12.2020 fsh.uz 187


Эъзозахон – аълочи ҳамда “малика”\nМустақил Қозоғистонимизнинг келажаги ўқимишли, тарбияли ёш шогирдлар қўлидадир. Давлатимизнинг келгусида гуллаб-яшнаши учун соғлом ва баркамол ёшларга таълим-тарбия бераётган устозларнинг машаққатли меҳнати таҳсинга лойиқдир.\n111-сонли М. Маметова номли ўрта мактабининг 3-синф ўқувчилари йил якунида “Кўклам маликаси” танловини уюштириб, 2016-2017 йилги ўқув йилини муваффақиятли тамомлашди. Рус тилида уюштирилган танловда иштирок этган 8 нафар қизлар орасидан 3-“Б” синф ўқувчиси Эъзозахон Давлатбоева “Баҳор маликаси” унвонига сазовор бўлди. Унинг эгнидаги қоғоз салфеткадан тикилган либоси, рақси, саволларга жавоби ҳамда ўзини рус тилида таништириш шартлари ҳакамлар ҳайъати томонидан муносиб баҳоланди ва “Малика” тожини тақиш насиб этди.\nШунингдек, дугонам Эъзозахон камина қатори, жорий ўқув йилини аъло баҳоларга тамомлаб, синфдошлари, синф раҳбари Гулмира Сулаймонова, бува-бувиси, ота-онаси ҳамда сингиллари Чинорахон ва Камолахонларнинг ишончини оқлади.\nТадбирда иштирок этган ота-оналар, бувилар мактаб маъмурияти ҳамда рус тили фани ўқитувчимиз Севара Эргашевага миннатдорчилик билдириб қолдилар.\nДилнавоз ҒОФУРЖОНОВА, 3-“Б” синфнинг аълочи ўқувчиси., 2017-06-05, 10:40 232


Таржимаи ҳол: Балетдан кўра мукофоти буюкроқ иш | Тадқиқ сони\nМукофоти буюкроқ ишни топдик!\nДейвид ва Гвен Картрайт сўзлаб берди\nГВЕН ва мен беш яшар бўлганимизда, рақс тушишни ўргана бошлаганмиз. Ўшанда биз ҳали таниш эмас эдик. Лекин катта бўлганимиз сайин, ҳар биримиз балет рақси соҳасида шуҳрат қозонишни истаганмиз. Деярли шуҳрат чўққисига чиққанимизда, иккаламиз ҳам ҳаммасидан воз кечдик. Нега дейсизми?\nДейвид: Мен 1945 йили Шропширда (Англия) туғилганман. Тинчгина қишлоқ жойда отамнинг фермаси бор эди. Мактабдан келиб, товуқларга дон бериш, тухумларни йиғиш, чорва молларни боқишни жуда ёқтирардим. Таътилларда эса, ўрим-йиғим ишларида кўмаклашиб, гоҳида тракторларимизни ҳайдардим.\nАммо ҳаёт мазмунига айланган бошқа қизиқишим ҳам бор эди. Отам, мен болалигимда мусиқани эшитган ҳар жойда рақсга тушиб кетганимга эътибор берганди. Шу боис, беш ёшлигимда, отам онамга мени чечётка рақсини ўрганиш учун маҳаллий рақс мактабига олиб боришни маслаҳат берган. Устозим, балет рақсида қобилиятли эканимни пайқаб, айнан ўша йўналишда менга таълим бера бошлаган. 15 ёшлигимда эса, Лондондаги нуфузли Қироллик рақс академиясида ўқиш учун грантни қўлга киритганман. У ерда Гвен билан танишганмиз ва бирга шерик сифатида рақс туша бошлаганмиз.\nГвен: Мен 1944 йили гавжум шаҳар Лондонда туғилганман. Болалигимда Худога қаттиқ ишонганман. Муқаддас Китобни ўқишга ҳаракат қилганман, бироқ уни тушунишга қийналганман. Ундан олдин беш яшарлигимда, рақс мактабида ўқишни бошлаганман. Олти йил ўтгач, Буюк Британиянинг турли жойларидан келган раққос ва раққосалар қатнашган танловда ғолиб чиққанман. Бунинг мукофоти эса Қироллик рақс академиясининг бошланғич синфида ўқиш эди. У Уайт Лодж, кўркам Георглар саройи бўлиб, Лондон четидаги Ричмонд Паркда жойлашганди. У ерда мен балет соҳасида машҳур бўлган устозлардан таълим олганман. 16 ёшимда, Лондон марказидаги Қироллик рақс академиясининг юқори синф талабаси бўлдим ва ўша ерда Дейвидни учратдим. Бир неча ойдан кейин, Лондондаги Ковент-Гарден, Қирол опера театрида Дейвид билан бирга балет рақсига тушганмиз.\nБалет туфайли бутун дунё бўйлаб саёҳат қилганмиз\nДейвид: Ҳа, Гвен айтиб ўтганидай, машҳур Қирол опера театрида ва «Лондон фестивал балле» (ҳозир Инглиз миллий балети) труппаси билан рақсга тушганмиз. Балетмейстерларимиздан бири, бизни халқаро труппанинг иккита солисти сифатида танлаб, Вуппертальга (Германия) ўзи билан бирга олиб кетган. Ўша давр мобайнида, дунё бўйлаб турли театрларда Марго Фонтейн ва Рудольф Нуриев каби машҳур кишилар билан рақс тушганмиз. Шундай рақобатга тўла ҳаёт тарзи одамни фақат ўзини ўйлайдиган қилиб қўяди. Биз ҳам ўзимизни рақсга бутунлайин бағишлагандик.\nГвен: Мен бутун фикр-хаёл ва вужудим билан рақсга берилгандим. Дейвид иккаламиз ҳам шуҳрат чўққисига эришиш пайида эдик. Дастхат ёзиш, гуллар олиш ва гулдурос олқишлар жону дилим эди. Театр оламида атрофим ахлоқсиз, чекадиган ва ичадиган кишиларга тўла эди. Касбдошларимга ўхшаб, мен ҳам омад туморларимга ишонардим.\nҲАЁТИМИЗ БУТУНЛАЙ ЎЗГАРДИ\nДейвид: Кўп йиллар рақс билан банд бўлиб, доим сафарда юришдан чарчадим. Фермада катта бўлганим учун, қишлоқдаги содда ҳаётни қўмсай бошладим. Шундай қилиб, 1967 йили балетни қолдириб, ота-онам уйидан узоқ бўлмаган катта фермада ишлай бошладим. Фермер, кичик бир уйни менга ижарага берадиган бўлди. Бир куни Гвенга қўнғироқ қилдим ва менга турмушга чиқишини сўрадим. Ўшанда у, театрда донғи кетган яккахон раққоса эди ва қарор чиқариш у учун мушкул бўлган. Лекин қишлоқ ҳаёти борасида кам билса-да, Гвен таклифимни рад этмай, рози бўлди.\nГвен: Тўғри, қишлоқ ҳаётига кўникишим ниҳоятда қийин эди. Об-ҳаво қандай бўлишига қарамай сигирларни соғиш, чўчқа ва товуқларни боқиш, мен билган ҳаётдан умуман фарқ қиларди. Дейвид қишлоқ хўжалиги соҳасида тўққиз ойлик курсда ўқиганида, уйга кеч келарди ва мен ўзимни ёлғиз ҳис қилардим. Ўшанда катта қизим Гилли туғилган эди. Дейвиднинг таклифи билан машина ҳайдашни ўргандим. Бир сафар қўшни шаҳарчага борганимда, Гаель исмли аёлни учратдим. Гаель маҳаллий дўконда ишлаганида, у билан танишгандик.\nФермада ўтказган илк йилларимиз\nГаель мени мулойимлик ила уйига чой ичишга таклиф қилганди. Биргалашиб тўй расмларини томоша қилдик ва битта расмда одамлар Йиғилиш Зали деб номланган бино ёнида турганини кўрдим. Шунда, бу қандай черков деб сўрадим. У, эри иккиси Яҳованинг Шоҳиди эканини айтганида, хурсанд бўлдим. Сабаби, битта аммам Яҳованинг Шоҳиди эди. Отам бунинг дастидан қанчалар ғазабланиб, норози бўлгани ва адабиётларини ахлатга ташлаб юборгани эсимда эди. Ўшанда, нега одатда хушмуомала бўлган дадам меҳрибон аммамга шу қадар қаттиқ жаҳл қилганини тушунмас эдим.\nОхир-оқибат, аммамнинг эътиқоди черков таълимотларидан нимаси билан фарқ қилганини билиш имкони туғилди. Гаель, аслида Муқаддас Китобда нима деб ёзилганини менга кўрсатди. Учлик ва ўлмас жон каби анчагина таълимотлар Муқаддас Ёзувларга умуман зид эканини билиб, лол қолдим (Воиз 9:5, 10; Юҳан. 14:28; 17:3). Бундан ташқари, илк бор Муқаддас Китобдан Худонинг исми Яҳова эканини кўрдим (Чиқ. 6:3).\nДейвид: Гвен билиб олганларини менга айтиб берарди. Болалигимда, дадам менга Муқаддас Китобни ўқишим кераклигини айтгани ёдимда эди. Гвен иккаламиз Гаель ва унинг эри Деррик билан Муқаддас Китоб тадқиқига рози бўлдик. Олти ой ўтгач, биз Озуэстрига (Шропшир) кўчиб ўтдик, чунки у ерда кичикроқ фермани ижарага олиш имони пайдо бўлганди. У ерда Дирдрей исмли бошқа ваъзгўй сабр-тоқат ила биз билан тадқиқни давом эттирган. Бошида маънан ўсишимиз секин кечганди. Сабаби, чорва молларни боқиш билан жуда банд эдик. Бироқ ҳақиқат, секин-аста қалбларимизда илдиз ота бошлаганди.\nГвен: Ирим-сиримлардан воз кечиш мен учун ниҳоятда катта қийинчилик туғдирган. Ишаё 65:11- оят, «“омад” бути учун дастурхон» ёзадиганларга нисбатан Яҳова қандай нуқтаи назарда эканини тушунишимга кўмаклашган. Бунинг учун вақт керак эди ва омад туморларимнинг баридан қутулиш учун ибодат қилардим. «Ким ўзини юқори тутса, пасайтирилади, кимки ўзини паст олиб юрса, юксалтирилади», деган сўзларни ўқиб, Яҳова қандай инсонларни ёқтиришини тушундим (Мат. 23:12). Биз учун ҳатто ягона Ўғлини тўлов сифатида бериб, ғамхўрлик қилаётган Худога хизмат қилиш истагим ошди. Ўшанда иккинчи қизимиз туғилди ва бутун оиламиз билан ер юзидаги жаннатда абадий яшашимиз мумкинлигини билиш мени жуда завқлантирди.\nДейвид: Муқаддас Ёзувлардаги башоратлар, масалан, Матто 24- боби ва Дониёр китобида ёзилганлар ажойиб тарзда амалга ошаётганини тушунганимда, бу чиндан ҳам ҳақиқат эканида амин бўлганман. Бу дунёдаги ҳеч нарса, Тангри Яҳова билан яқин муносабатларга тенг кела олмаслигини яхши тушундим. Шу йўсин, вақт ўтгач шуҳратпарастликни ҳам енгдим. Рафиқам ва қизларимнинг эҳтиёжларини ҳам инобатга олишим кераклигини англаб етдим. Филиппиликларга 2:4 га биноан, фақатгина ўзим ва каттароқ фермага эга бўлиш ниятим ҳақида ҳаддан ташқари кўп ўйламаслигим кераклигини тушундим. Аксинча, Яҳовага хизмат қилишни биринчи ўринга қўйишим лозим эди. Шунингдек, чекишни ташладим. Яна бир муаммо, шанба куни кечки пайт 10 километр нарида жойлашган жамоат учрашувига бориш осон бўлмаган, боиси айнан ўша пайтда сигирларни соғиш керак эди. Лекин Гвеннинг ёрдами билан биз ҳеч қачон йиғилишларимизни қолдирмаганмиз. Ҳар якшанба куни эрталаб, сигирларни соғиб бўлгач, қизларимиз билан бирга хизматга боришни канда қилмас эдик.\nҚариндош-уруғларимизга ҳам ўзгарганимиз хуш келмаган. Гвеннинг отаси у билан олти йил давомида гаплашмай юрган. Менинг ота-онам ҳам, Яҳованинг Шоҳидлари билан алоқани узишимизга ҳаракат қилишган.\nГвен: Яҳова Таоло бизга ушбу муаммоларни енгишимизга ёрдам берган. Ўша пайтда, «Озуэстри» жамоатидаги имондошларимиз янги оиламизга айланган эди ва қийинчиликларда бизни меҳр ила қўллаб-қувватлашган (Луқо 18:29, 30). Биз ҳаётимизни Яҳовага бағишлаб, 1972 йили сувга чўмганмиз. Имкон қадар кўпгина кишилар ҳақиқатни билиб олишини хоҳлардим ва шу сабабли кашшофлик хизматини бошлагандим.\nМУКОФОТ КЕЛТИРГАН ЯНГИ ИШ\nДейвид: Йиллар давомида фермада жисмоний оғир иш билан банд эдик. Шундай бўлса-да, Яҳовага топинишда қизларимизга яхши ўрнак кўрсатишга интилардик. Давлат пул билан таъминлашни камайтирганида, фермани қолдиришимизга тўғри келди. Уй ва ишсиз қолганимизда, кенжа қизалоғимиз бор-йўғи 1 ёшда эди. Тангри Яҳовага ибодат қилиб, ёрдам ва йўл-йўриқ сўраганмиз. Шунда, оиламизни таъминлаш ниятида рақс мактабини очиб, истеъдодимизни ишга солдик. Маънавий нарсаларни биринчи ўринга қўйиш қароримиз кейинчалик яхши самара келтирди. Учта қизимиз ҳам мактабни битиргач, кашшофликни бошлаганида роса хурсанд бўлганмиз. Гвен ҳам кашшоф эди. Шунинг учун, ҳар куни қизларимизни қўллаб-қувватлай оларди.\nКатта қизларимиз Гилли билан Дениз турмушга чиққанларидан кейин, рақс мактабини ёпдик. Филиалга хат ёзиб, қаерда ёрдам беришимиз мумкинлигини сўрадик. Бизни Англиянинг жануби-шарқидаги шаҳарчаларга жўнатишди. Ўшанда фақат кенжа қизимиз Дебби биз билан қолгани туфайли, мен ҳам кашшофликни бошладим. Беш йилдан сўнг, бизни узоқ шарқ ҳудудидаги бошқа жамоатларга тайинлашди. Дебби ҳам оила қурди. Биз эса ўн йил мобайнида халқаро қурилиш ишида иштирок этиш шарафига муяссар бўлиб, Зимбабве, Молдавия, Венгрия ҳамда Кот-д’Ивуарда хизмат қилдик. Кейин эса Лондонда Байтил қурилишида қатнашиш учун Англияга қайтдик. Авваллари Байтилнинг ўз фермаси бўларди ва қишлоқ хўжалик ишларида тажрибага эга бўлганим учун мени у ерда ёрдам беришга таклиф қилишди. Ҳозирги кунда, биз Англиянинг шимоли-ғарбида кашшоф бўлиб хизмат қиляпмиз.\nХалқаро қурилиш ишларида ҳисса қўшиш бизга қувонч келтирган\nГвен: Ўзимизни биринчи бўлиб бағишлаган ишимиз, яъни балет жуда ёқимли, аммо ўткинчи эди. Иккинчи ва муҳимроқ ишга — ўзимизни Яҳовага хизмат қилишга бағишлаганимиз улкан қувонч келтириб, абадий давом этади. Дейвид билан ҳали ҳам шерикмиз, бироқ ҳозир рақс тушишнинг ўрнига биргалашиб кашшофлик қиляпмиз. Кўп одамларга қимматбаҳо ва ҳаётбахш ҳақиқатни билиб олишларига ёрдам бериб, чинакам бахтга эришдик. Ушбу «тавсияномалар» бу дунёдаги ҳар қандай машҳурликдан ҳам афзалроқдир (2 Кор. 3:1, 2). Ҳақиқатни топмаганимизда, ҳозир фақатгина хотиралар, эски расмлар ва собиқ касбимиздан қолган театр дастурчаларига эга бўлардик, холос.\nДейвид: Яҳованинг ишида банд бўлиш, ҳаётимизга катта ўзгаришлар киритди. Бунинг бари, яхши эр ва ота бўлишимга ҳисса қўшди. Муқаддас Китобдан Марям, шоҳ Довуд ва бошқа кишилар рақсга тушиб, бахтиёрлигини ифодалашганини билиб оляпмиз. Биз ҳам, Яҳованинг янги дунёсида кўпгина бошқа инсонлар билан бирга хурсандлигимиздан рақсга тушишни орзу қиляпмиз (Чиқ. 15:20; 2 Шоҳ. 6:14).


Муовия афзалми ёки Умар ибн Абдулазиз — XUTBA.UZ\nМуовия афзалми ёки Умар ибн Абдулазиз\n01 04 2019 - 10:12 / - Китоб\nСаҳобалик бахти ҳақида сўз кетар экан, ўтган азизлардан қилинган бир ривоят ёдимга келади. Катта кишиларнинг биридан одамлар «Муовия афзалми, Умар ибн Абдулазиз афзалми?» деб сўрашибди.\nБу саволнинг сўралишига сабаб бор. Муовия ибн Абу Суфён розияллоху анҳу саҳобий бўлсалар ҳам, халифаликлари ҳақидаги баъзи мулоҳазалар учун у кишининг ҳақларида одамлар ўртасида турли гаплар бўлган. Умар ибн Абдулазиз раҳматуллоҳи алайҳи тобеъин бўлсалар ҳам адолатли ҳалифа бўлганларидан кўпчилик у кишини бешинчи одил ҳалифа деб атаган. Ҳалиги улуғ киши мазкур саволга «Умар ибн Абдулазиз Муовиянинг бурнидаги чангга арзимайди, чунки Муовиянинг бурнига Расулуллоҳ соллаллоҳу алайҳи васалламнинг оёқларидан чиққан чанг кирар эди», Деб жавоб берган эканлар.\nҲа, биродарлар, биз ана шундай афзал пайғамбарнинг умматларимиз. Бу билан қанчалар шодлансак, арзийди. Фақат ўшандоқ зотга уммат бўлишдек улуғ бахтга муносиб бўлсак бўлгани.\nБиз юқрида ўрганган маълумотлар Пайрамбар соллаллоҳу алайҳи васалламнинг фазллари ҳақидаги маълумотлар уммонидан бир томчи, холос. У зотнинг фазллари ҳақида оят ва ҳадислар жуда ҳам кўп Уларнинг ҳаммаси ҳам Муҳаммад мустафо соллаллоҳу алайҳи васалламнинг шарафлари нақадар улуғлигини таъкидлайди.\nБас шундай улуғ пайғамбарга уммат бўлган кишилар ўшал улуғ зотнинг хаётлари, сифатлари қилган ишлари, хуллас, ўз пайғамбарларига тегишли бўлган ҳар бир нарсани ўта аниқлик ва ихлос билан ўрганишлари лозим. Чунки у зотга тегишли хар бир нарса дину диёнатга, иймон-эътиқодга, шариат аҳкомига тегишлидир.


Мени айбдорга чиқаришди – Ғани “Толибон”га енгилишининг асосий сабабини айтди | Qalampir.uz\nМени айбдорга чиқаришди – Ғани “Толибон”га енгилишининг асосий сабабини айтди\nОлам\t30 Декабрь 2021 22:09 12766\nАфғонистоннинг собиқ Президент Ашраф Ғани бошлиқ ҳукумати АҚШнинг 45-Президенти Дональд Трамп даврида 2020 йил февралида “Толибон” ҳаракати билан тузилган ва НАТО кучларини мамлакатдан олиб чиқиб кетишни кўзда тутувчи келишув сабаб мағлубиятга учради. Бу ҳақда Ашраф Ғани BBC’га берган интервьюсида айтиб ўтди.\n“Тинчлик жараёни ўрнига биз чекиниш жараёнини қўлга киритдик”, дейди Ғани ва келишув унинг ҳукуматини “йўқ қилганини” қўшимча қилди.\nШунингдек, у Қобулнинг “Толибон” томонидан босиб олинишига олиб келган нотўғри ҳисоб-китоблар учун унинг ҳукумати масъул эканини тан олди. Айниқса, Ғани ўз хатолари орасида “халқаро ҳамкорлар”га ҳаддан ташқари ишониб қолганини кўрсатди.\n“Менинг бутун ҳаётимдаги меҳнатим барбод бўлди. Менинг қадриятларим оёқ ости қилинди ва улар мени айбдорга чиқаришди”, деб хулоса қилган собиқ Президент.\nАввалроқ Ашраф Ғани Қобулдан қандай қилиб қочганини гапириб бергани ҳақида хабар берган эдик.\nМаълумот учун, жорий йилнинг 15 август куни "Толибон" ҳаракати Афғонистон пойтахтини эгаллаб, ҳокимиятни қўлга олди. Ҳаракат 19 август куни Афғонистон Ислом Амирлигини тузди. Президент Ашраф Ғани мамлакатдан қочиб кетди. Кейинроқ тарқалган маълумотларга кўра, у дастлаб Ўзбекистонга, сўнг БААга учган.\nЖорий йилнинг 6 сентябрь куни “Толибон”га бўйсунмай турган ягона вилоят – Панжшерни эгаллагач, 7 сентябрь куни ҳаракат раҳбарлари муваққат ҳукуматни шакллантирди.\nҚайд этиш керакки, толиблар Афғонистонда ҳокимиятга келгач, минглаб афғонлар ватанини тарк этди ва бу жараён ҳали ҳам давом этмоқда. Толибларни Афғонистонда тарафдорлари кўплигига шубҳа йўқ, бироқ улар ҳокимиятга келгач кўплаб қийинчиликларга учрамоқда. Айниқса, молиявий томондан йўқотишлар катта.\n16 Май 22:21 31630\n16 Май 21:06 28945\n16 Май 22:10 28794\n17 Май 22:31 27454


«Барселона» бош мураббийи Луис Энрике «Cадена Сер» каналига интервью бериб ўтди. Бу ҳақда «Fcb.uz»га асосланиб «Stadion.uz» хабар бермоқда.\n— Жамоа учун ортда қолган мавсум омадли келди дейсизми ёки "Барселона"нинг куч иродаси барчасидан устун бўлдими?\n— Агар "Барселона" асл кучини кўрсатди десам ноўрин бўлади, ҳа, биз учун ортда қолган мавсум жуда ва жуда омадли келди. Лекин биз ўз кучимизга ишониб барча совринларда ғалаба қозондик. Ишониб айтаманки, келаётган мавсум ҳам биз учун омадли келади.\n— Бутун мавсум бўйича жамоада энг яхши ўйин намойиш қилган ўйинчи ким бўлди сиз учун?\n— Бу саволга жавоб бериш жуда қийин. Чунки "Барселона"да ҳар бир ўйинчи супер ҳолатда бўлди, ҳатто захирада қолиб кетганлар ҳам... Вермаленнинг ўзини оладиган бўлсак, биз уни асосий ўйинларда тушира олмасдик, лекин у жароҳатига қарамасдан машғулотларда фаол ҳаракат қилди. Дуглас, Мунир, Сандро Рамирес ва яна бир қатор захира футболчилари асосий ўйинчилар билан бир хил савияда бўлиб туришди. Жамоамдаги барча футболчиларга 5 баҳо!\n— Лионель Месси, Суарес ҳамда Неймар учлиги ҳақида бир оғиз гапириб ўтсангиз...\n— Бу учлик ақл бовар қилмас натижалар олиб келишда фантастик даражада ҳаракат қилишди. Бир мавсум 122 та гол уриш — бу фантастикадан бошқа нарса эмас. Футболчи 1 дона гол уриш учун қанча куч, қанча меҳнат талаб қилинишини ўзи жуда яхши билади. Месси ўзга сайёралик футболчи, ҳа! У футболда қилаётган ишларни ҳеч ким, қайтараман, ҳеч ким амалга ошира олмайди. Суарес идеал ва ҳақиқий ҳужумчиларга хос ва мос ўйинчи. У ҳақиқий курашчи, ҳар қандай ҳимояни бузиб ўтиб кета оладиган танк ва асосийси ажойиб инсон. Неймар бир оз эркатойроқ, буни сиз ҳам билсангиз керак (кулади)... Лекин уни майдонда қилаётган финти, голлари тахсинга сазовор. Мени шундай ҳужум учлигим бор экан, ҳали ҳаёт давом этишидан дарак бериб туради.\n— "Барcа" треблга иккинчи бор эришди, буни эса ҳали тарихда ҳеч қайси клуб эплай олмаган. Нима деб ўйласиз, кейинги йил ҳам требл қайд эта оласизларми?\n— Бир ярим йил олдин требл деган сўзни тушимизда ҳам, хаёлимизда ҳам ўйлаб кўрмаган эдик, ҳатто Копа Дел Рейда ютиб, совринни қўлга киритганимизда ҳам требл амалга ошишини кутмаганмиз. Шундай экан, эртанги кун қандай ўтишини, кейинги мавсум қандай бошланиши ва қандай якунланишини яратган билади. Лекин тўхтаб қолмасдан яна бир бор кетма-кет уч совринни қўлга киритишга ҳаракат қилган бўлардик. Ҳали барчаси энди бошланмоқда.\n10:38 Луис Энрике: «Барселона» - кейинги мавсум буюк ишларни амалга оширади\n11:00 Луис Энрике: «Барселона» футболчилари билан муносабатим идеал даражада\n18:35 Луис Энрике: Тинимсиз меҳнат туфайли «Барселона»ни тарк этмоқдаман\n14:19 Расман: Луис Энрике «Барселона»ни тарк этади\n20:37 Луис Энрике Мессининг қарашларига норозилик билдирди


22.12.2014. “Қувасойцемент” АЖ маъмурияти ва касаба уюшма қўмитаси 1750 нафар ишчи-ходимга қулай меҳнат ва дам олиш шароити яратиш борасида ибратли ишларни амалга оширмоқда. Корхона касаба уюшма ...\n“Ботаника” ва “Турон” санаторийлари янгича қиёфа касб этди\n01.12.2014. Мазкур сиҳатгоҳларда амалга оширилган катта ҳажмдаги қурилиш-таъмирлаш ишлари дам олувчиларга яратилаётган шароитлар сифатини янада оширишгахизмат қилмоқда Касаба уюшмлари Федерацияси ...\n24.11.2014. Истиқлол йилларида юртимизда барча жабҳалар қатори тиббиётда ҳам катта ўзгаришлар юз берди. Аҳолига юқори малакали тиббий хизмат кўрсатишга эришиш борасидаги босқичма-босқич ...\nСаришталик посбонларига бепул йўлланмалар\n“Обод турмуш йили” Давлат дастури амалда 17.09.2013. 17 сентябрь куни Тошкент шаҳар, Шайхонтоҳур тумани Ободонлаштириш бўлимида Обод турмуш йилига бағишланган Маънавият соати ўтказилди. Истеъмол ...\nСанатор-курорт соғломлаштириш ва тиббий туризмни ривожлантиришнинг долзарб масалалари\n20.09.2013. Йилдан йилга касаба уюшмалари тизимидаги санаторийларда ҳорижлик дам олувчилар сонининг ортиб бораётгани Ўзбекистон касаба уюшмалари Федерацияси Кенгаши томонидан тизимдаги сиҳатгоҳларда ...\n20.09.2013. Жиззах вилоятидаги иқлимий курорт, Туркистон тоғ тизмасининг шимолий этакларида, денгиз сатҳидан 2000 метр баландликда, қўриқхона худудида жойлашган. Чиройли тоғ манзараси, мусаффо ҳаво, ...\nБолаларни ёзги дам олдириш ва соғломлаштириш ташкилотчиларининг III Республика Форуми\n10.09.2013. Жорий йилнинг 10 сентябрь куни пойтахтимиздаги муҳташам “Туркистон” санъат саройида Ўзбекистон касаба уюшмалари Федерацияси Кенгаши томонидан “Болаларни ёзги дам олдириш ва соғломлаштириш ...


Самвел Бабаян Яманга қарши ўйинда 3 нафар дебютантни асосий таркибда туширади\n18:53 / 03.09.2015\nТошкент шаҳридаги "Пахтакор" марказий стадионида Ўзбекистон ҳам Яман терма жамоалари ўртасидаги учрашув бошланиш арафасида. Ўйин 3 сентябрь куни соат 19:00га белгиланган. Айни вақтда жамоалар ўйинни асосий таркибда бошлайдиган футболчилар номини маълум қилишган.\nЎзбекистон терма жамоаси сафида 3 нафар футболчи терма жамоадаги илк ўйинини ўтказади. "Пахтакор" жамоаси дарвозабони Александр Лобанов, шу жамоа вакили Жавоҳир Соҳибов ҳамда "Бунёдкор" ҳужумчиси Элдор Шомуродов таркибда дебютант ҳисобланишади.\nАлександр Лобанов, Виталий Денисов, Егор Кримец, Анзур Исмоилов, Ислом Тўхтахўжаев, Сардор Рашидов, Одил Аҳмедов, Жавоҳир Соҳибов, Сервер Жепаров, Элдор Шомуродов, Игорь Сергеев.\nЗахира: 1. Элдор Суюнов, 3.Шавкат Муллажонов, 4.Владимир Козак, 6.Жасур Ҳасанов, 7.Темурхўжа Абдухолиқов, 12.Игнатий Нестеров, 13.Даврон Ҳошимов, 15.Александр Гейнрих, 16.Станислав Андреев, 17.Санжар Турсунов, 18.Фозил Мусаев, 22.Санжар Шоаҳмедов.\nМуҳаммад Иброҳим, Муҳаммад Умар, Мудир ал-Радаи, Абдулмуаин ал-Жарши, Фуад Салиҳ, Волид Мохд, Айман ал-Хагри, Аҳмад Али, Ҳамада Аҳмад, Тавфуқ Али, Муҳаммад Али Боқшан.